وەزارەتێكی عیراق سەدان پلەی دامەزراندنی ڕاگەیاند – تۆڕی میدیایی خەڵک\n2019/10/13 - 8:13 PM\nوەزارەتی نەوتی عیراق ڕایگەیاند، 650 دەرچووی بەشی نەوت دادەمەزرێنن.\nوەزارەتی نەوت لە ڕاگەیەنراوێكدا ئاماژەی بەوەكردووە، ئەو دەرچووانە بەپێی خاڵ دادەمەزرێن و دەبن بە ئەندازیاری نەوت.\nئەو دەرچووانە لە بەشی نەوت لە زانكۆ حكومییەكانی عیراق بڕوانامەی بەكالۆریۆسیان بەدەستهێناوە و لە گێڵگەكانی باشور و ناوەڕاستی عیراقدا دەستبەكاردەبن.\nلە ماوەی ڕابردوودا خۆپیشاندانی فراوان بۆ خزمەتگوزاری و هەلی كار ڕاگەیەنرا و بەهۆیەوە 104 كەس كوژران و دواتر حكومەتی عیراق بڕیاریدا دامەزراندن دەستپێبكاتەوە.\nكەلار ؛ لەڕووداوێكی هاتووچۆدا هاووڵاتیيەك بووە قوربانی\nداوا دەكرێت، حكومەتی عیراق باری لەناكاو ڕابگەیەنێت\n2020/02/24 - 8:30 PM\nخاوەنی نووسینگەی نەشوان لە بازاڕی دۆلارەكەی سلێمانی ڕایدەگەیەنێت، نرخی تمەن لەكاتی داخستنی بازاڕ زیاتر لە ڕۆژانی پێشوو بەهاكەی لەدەستدا و 100 دۆلار بە ملیۆنێك 569 هەزار تەمەن مامەڵەی پێوەكرا.\nئیبراهیم غەفوور، خاوەنی نووسینگەی نەشوان لە بازاڕی دۆلارەكەی سلێمانی بە (خەڵك)ی ڕاگەیاند، لەكاتی داخستنی بازاڕ بەهای 100 بە 120 هەزار و400 دینار بوو بە دراوی 5 هەزاری و هەروەها بە 120 هەزار و350 دینار بە دراوی جۆری 10 هەزار و25 هەزاری.\nوتیشی، “بەهای 100 دۆلار بە ملیۆنێك 569 هەزار تمەن بە حەواڵە و ملیۆنێك 520 هەزار تەمەن بەدەستی، تا كاتی داخستن مامەڵەی پێوەكراوە”.\nڕاشیگەیاند، بەهۆی ڕاگرتنی بازرگانی لە وڵاتی ئێران و كەمی جوڵەی بازرگانی بەهای دۆلار دابەزیوە و بڵابوونەوەی ڤایرۆسی كۆرۆناش بەهای تمەنی زیاتر دابەزاند.\n2020/02/24 - 7:55 PM\nسەرچاوەیەك لە وەزارەتی دارایی و ئابووری هەرێم بۆ (خەڵك) ئاماژەی بەوەكرد، كە سبەینێ سێ شەممە 25ی شوبات مووچەی وەزارەتی پلاندانان دابەش دەكرێت.\n2020/02/24 - 7:45 PM\nوەزیری كشتوكاڵی حكومەتی هەرێم ڕایدەگەیەنێت، كە بە مەبەستی پارێزگاری لە بەرهەمی خۆماڵی باجی گومرگی لەسەر سەوزە و میوە و بەروبوومی ئاژەڵی یەكدەخەن.\nبێگەرد تاڵەبانی، وەزیری كشتوكاڵی هەرێم لە هەژماری خۆی لە فەیسبووك ڕایگەیاندووە، ئەمڕۆ دوو شەممە 24/2/2020، لەگەڵ بەڕێوەبەرە خزمەتگوزاریەكانی پارێزگاكان لەوەزارەتی كشتوكاڵ و سەرچاوەكانی ئاو، نوێنەری بەڕێوەبەرایەتی گشتی گومرگ لە وەزارەتی دارایی و ئابووری كۆبووینەوە.\nڕاشیگەیاندووە، كۆبوونەوەكە تایبەت بوو بە یەكخستنەوەی باجی گومرگی لەسەر سەوزە و میوە و بەروبوومی ئاژەڵی، ئەم یەكخستنەوەیە لەپێناو پارێزگاری بەرهەمی خۆماڵیە بەڕەچاوكردنی بەرژەوەندی بەكاربەر، بەڵام هەر بەرهەمێك قەدەغە بكەین زەمینەسازی بۆ دەكەین.\nئاشكراشی كرد، بەوردی لیستی پێشنیاركراوی پارێزگاكان تایبەت بە باجی گومرگی لەسەر سەوزە و میوە و بەروبوومی ئاژەڵی گفتوگۆی لەسەر كرا و هیچ بەرهەمێكی كشتوكاڵی بەبێ ڕەزامەندی وەزارەتی كشتوكاڵ و سەرچاوەكانی ئاو نابێت هاوردە بكرێت.\nدەشڵێت: “باجی گومرگی لەسەر سەوزە و میوە و بەروبوومی ئاژەڵی لەپێناو پارێزگاری لەبەرهەمی ناوخۆییە، بۆیە بەراورد بە ساڵانی ڕابردوو باجی گومرگی لەسەر سەوزە و میوە و بەروبوومی ئاژەڵی زیاد دەكەین”.\nوەزیری كشتوكاڵ جەختیشی كردەوە، بەڕێوەبەرەكانمان ڕاسپارد بەوردی چاودێری بازاڕ بكەن لە بەرزبوونەوەی نرخ و ئەگەر نرخی سەوزە و میوە و بەروبوومی ئاژەڵی بەرز بووەوە ئەوا بڕیاری خێرا دەدەین بەرەچاوكردنی مافی بەكاربەران و جوتیاران.\nوتیشی، “چەند بەروبوومێك، كە پێشتر نەخرابوونە ناو لیستی ئەو بەروبوومانەی باجیان لەسەرە یاخود قەدەغەن، بۆیە ئەو بەروبوومانەشمان زیادكرد بۆ ئەوەی بەرهەمی ناوخۆیی ڕكابەری بەروبوومی هاوردە بكات و لە سەردانیشمان بۆ بەغداد لەگەڵ وەزارەتی كشتوكاڵی حكومەتی ناوەند ڕێككەوتووین، كە تایبەتمەندی هەرێمی كوردستان لە هاوردە و قەدەغەكردن لەبەر چاو بگیرێت”.\nسەبارەت بەرزبوونەوەی نرخ لە بازاڕدا، وەزیری كشتوكاڵ بەڕێوەبەرەكانی ڕاسپارد بەوردی چاودێری بازاڕ بكەن لە بەرزبوونەوەی نرخ و ئەگەر نرخی سەوزە و میوە و بەروبوومی ئاژەڵی بەرز بووەوە ئەوا بڕیاری خێرا دەدرێت بەرەچاوكردنی مافی بەكاربەران و جوتیاران.\nخەڵك – بەشی هەواڵ نووسەر و ڕۆژنامەوانێك داوا لە وەزیری ڕۆشنبیری و لاوان دەكات بەڕێوەبەرێكی گشتی سەر بە وەزارەتەكەی سزا...


خولی ئەمریکی - نیویۆرک رب. vs Atlanta United - Soccer - Yariga - Results, fixtures, tables and statistics\nهۆوستن داینامۆ vs. سپۆرتین کانساس ستی تۆرۆنتۆ ئێف سی vs. مۆنتێریال ئیمپاکت نیو ئینگلاند vs. New York City ئۆرلاندۆ سیتی vs. کۆڵۆمبۆس کریو شیگاکۆ فایەر vs. فێلادێلفیا یونیۆن نیویۆرک رب. vs. Atlanta United لۆس ئانجێلێس گالاکسی vs. Minnesota United کۆلۆرادۆ ڕاپیدس vs. ڕیاڵ ساڵت لەیک وایتکاپس vs. ئێرسکواکس سیاتێل ساوندێرس vs. دالاس\nنیویۆرک رب. vs Atlanta United 0-0\n'45 بۆ A. Muyl\n'77 بۆ K. Kratz\n'84 بۆ J. Peterson\n'89 بۆ ک.جۆنز\n'70 بۆ G. Verón\nB. Boswell (USA)\n'45 بۆ C. Lade\n'70 بۆ B. Wright-Phillips\n'77 بۆ ج. مارتینێز\n'84 بۆ H. Villalba\n'89 بۆ J. Gressel\n5 L. González Pírez 90+5'\n7 ج. مارتینێز\n11 Y. Asad 61'\n19 A. Muyl بۆ C. Lade 45'\n30 G. Verón بۆ B. Wright-Phillips 70'\n23 A. Tabakis گ\n8 K. Kratz بۆ ج. مارتینێز 77'\n9 ک.جۆنز بۆ J. Gressel 89'\n12 B. Boswell\n29 J. Peterson بۆ H. Villalba 84'


ANF | کەجەکە نامەى بۆ نوێنەرایەتیی وڵاتان لە هەولێر نارد\nکۆمیتەى پەیوەندییەکانی دەرەوەی کەجەکە نامەى بۆ نوێنەرایەتی و کۆنسوڵخانەی وڵاتانی رۆژئاوایی لە هەولێر نارد و داوایکرد، لە بارەی زانیارییە یەکلایەنە و تێکدەرەکانی دژ بە پەکەکە هەستیار بن.\nدووشه‌ممه, 14 Jun 2021, 15:08\nکۆمیتەى پەیوەندییەکانی دەرەوەی کۆما جڤاکێن کوردستان (کەجەکە) لەبارەی گەشەسەندن و پێشهاتەکانی ئەمدواییە نامەیەکی بۆ نوێنەرایەتیی وڵاتیان و کۆنسوڵخانەی وڵاتانی بیانی لە هەولێر نارد.\nکەجەکە لە نامەکەدا رایگەیاندووە، زانیارییە یەکلایەنەکانی پارتی دیموکراتی کوردستان (پەدەکە) و دەوڵەتی تورک لەسەر پەکەکە "هەڵە و لایەنگرانەن" و داوایکردووە، لەوبارەیەوە هۆشیار و هەستیار بن. کەجەکە باسی قڕکردن و پاکتاوکردنی سەر کوردانی کردووە، کە بە درێژایی مێژوو تاوەکو حکومەتی فاشیستیی ئاکەپە و مەهەپە بەردەوامیی هەیە.\nکەجەکە سەرنجی خستەسەر ئەوەش، ئامانجی سەرەکیی دەوڵەتی تورک لەناوبردنی دەستکەوتەکانی کوردە و رەخنەی لە وڵاتە ئەوروپییەکان گرتووە، کە بەهۆی بەرژەوەندیی خۆیانەوە پشتیوانی لەو سیاسەتە دەکەن.\nلە نامەکەدا باسی ئاڵۆزییەکەى مەتینا کراوە و ئەوە خراوەتەڕوو، کە پەدەکە هێزی ناردووەتە ناوچەیەک، کە ٢٥ ساڵە گەریلا لەو ناوچەیەدایە. راشیگەیاندووە، لە راگەیاندراو و لێدوانەکانی پەدەکە لەبارەی ئەو پێشمەرگانەى ژیانیان لە دەستداوە پەکەکە تاوانبار دەکرێت، بەڵام ئەو تاوانبارکردنە راست نییە.\nلە نامەکەدا ئەوەش راگەیاندراوە، ئەو راگەیاندراو و لێدوانانە ئاڵۆزیی نێوان گەلی کورد زیاتر دەکات و لە بەرامبەردا باسی لە راگەیاندراوی ١٠ی حوزەیرانی ٢٠٢١ی موراد قەرەیلان ئەندامی کۆمیتەى بەڕێوەبەریی پەکەکە کردووە.\nکەجەکە داوای لە کۆنسوڵخانەکان و نوێنەرانی وڵاتانی رۆژئاوایی کردووە، کە لەبارەی ئەو بابەت و زانیارییە "لایەنگرانە و تێکدەرانانە" هەستیار بن و لە بەرامبەر جوڵەى داگیرکەری، کە لە دژی یاسا نێونەتەوەییەکانە بە رۆڵ و ئەرکی خۆتان هەستن.\nکەجەکە لە کۆتایی نامەکەدا داوای لە کۆمەڵگەى نێونەتەوەیی کردووە و وتویەتی، "دەبێت لە بەرامبەر داگیرکەریی ئەردۆغان بوەستنەوە و دەوڵەتى تورک رابوەستێنرێت و رێگا بە سەپاندنی خەونی عوسمانیی نوێی تورکیا نەدەن".


ڤیدیۆ.. هۆزێكی عێراقی هەڕەشەی بەرپاكردنی شۆڕش لە دژی حکومەت دەكەن\n29041 جار خوێندراوەتەوە\nفەرماندەیەکی حەشدی شەعبی دوای ڕەخنەگرتن لە ئێران، لەلایەن حکومەتی عێراقەوە دەستگیرکرا و هۆزەکەشی مۆڵەتی ٢٤ کاتژمێریان داوە بۆ ئازادکردنی.\nلە گرتە ڤیدیۆیەکدا کە ئەمڕۆ هەینی لەسەر تۆڕە کۆمەڵایەتیـیەکان بڵاوکراوەتەوە یەکێک لە شێخەکانی خەفاجە دەڵێت ئەگەر هەتا سبەی ئەوس ئەلخەفاجی ئازاد نەکرێت، ئەوا شۆڕشێک بەرپادەکەن بە هاوشێوەی شۆڕشەکەی ساڵی ١٩٢٠ی دژی بەریتانیـیەکان بێت.\nلەلایەکی دیکەوە، ئاسایشی حەشدی شەعبی بەرپـرسیارێتی خۆی لە دەستگیرکردنی خەفاجی ڕاگەیاندووە و لەسەر تویتەرەکەی نووسیویەتی هێزێکی ئاسایشی حەشد داویانە بەسەر چوار بارەگای ساختە کە خۆیان بە حەشەد ناساندووە و هەموو ئەو کەسانەی لە نێو ئەو بارەگایانەدابوون دەستگیرکراون. یەک لەوانە بارەگای چواری لیوای ئەبو فەزڵ ئەلعەباس ئەوەی ئەوس ئەلخەفاجی بەڕێوەی‌دەبات.\nئاژانسی ئەسۆشیەتد پـرێس بڵاویکردووەتەوە، کاربەدەستێک لە حەشدی شەعبی ئەمڕۆ هەینی بە ئاژانسەکەی راگەیاندووە، دەستگیرکردنەکەی خەفاجی لەسەر ڕەخنەگرتنی بووە لە دەستێوەردانی ئێران.\nئەمەش لەکاتێکدایە، خەفاجی پـێشتر لە چاوپـێکەوتنێکدا لەگەڵ کەناڵی تەلەفیزیۆنی ئاسیا ڕایگەیاندبوو" وەک چۆن ڕەخنە لە بوونی ئەمەریکا و تورکیا لە عێراق دەگیرێت، دەبێت وەهاش ڕەخنە لە دەستێوەردانی ئێرانیش بگیرێت".


دەربارەی ڤایرۆسی کۆرۆنا\n01:51 - 2/2/2020\nدکتۆر محمد سبحان محمد هەورامی\nدەربارەی ڤایرۆسی کۆرۆنا دکتۆرێکی هەورامی دانیشتووی پارێزگای هەڵەبجە موژدەیەکی دڵخۆشکەری ڕاگەیاند\nلەبری هەواڵی ترسێنەر، هەواڵی دڵخۆشخکەرتان پێدەڵێم لەبارەی ڤایرۆسی کۆرۆناوە:\nسەرەڕای ئەوەی کە پێویستە هەموو ڕێگا و ڕێکارێکی خۆپارێزی بگرینە بەر بۆ ڕێگری لەم پەتا ڤایرۆسیە جیهانیە، شانبەشانی هەوڵە زۆرەکانی ووڵاتان بۆ دۆزینەوە ڤاکسینێک بۆ کۆنتڕۆڵ کردن و لەناوبردنی ڤایرۆسی کۆرۆنا چەندهەواڵێکی خۆش دەربارەی ڤایرۆسی کۆرۆنا هەیە:\nخۆشبەختانە حکومەتی چین کیتی تاقیگەیی سەرکەوتوانە دروست کردووە و بە ووڵاتەکەیدا بڵاوی کردووەتەوە کە توانای دەستنیشانکردن و دڵنیابوونەوەی لە ڤایرۆسی کۆرۆنای هەیە لەو کەسانەدا کە تایان هەیە لەماوەی (دوو تا سێ کاتژمێر)دا .\nخۆشبەختانە ئەم ڤایرۆسی کۆرۆنا نوێیە توانای بەرگەگرتنی نییە لە پلەی گەرمی بەرز و ژینگەی گەرمدا. کە لە پلەی ۵٦ پلەی سەدیدا بێت بۆماوەی نیو سەعات ئەوا دەمرێت.\nکەواتە ئەگەر ئەو شتانەی کەبەکاریان دێنین باش بکوڵێنرێنێن ئەوا مەترسی توشبونمان لەسەر نابێت یان زۆر کەم دەبێت، وە دەبێت لەو خواردنانە خۆمان بەدوور بگرین کە گۆشتی کەم کوڵاو یان نەکوڵاو و خاوی تێدایە.\nوە توێژەران پێیان وایە کە لەم وەرزی سەرمایەدا باش وایە کە بەردەوام پلەی گەرمی ناو ماڵەکانمان لە سەروو بیست پلەی سەدیەوە ڕابگرین چونکە ڤایرۆسی کۆرۆنای نوێ توانای بەرگەگرتنی پلەی گەرمی بەرزی بۆماوەی درێژخایەن نیە.\nڤایرۆسی کۆرۆنای نوێ بەئاسانی لەلایەن کحولی ئامادەکراوی پزیشکی بە خەستی (٪۷٥) و گیراوەی کلۆرەوە پاکدەکرێتەوە و لەناودەچێت و نابێتەهۆی گواستنەوەی نەخۆشیەکە.\nلەکاتی سەرهەڵدان و بڵاوبوونەوەی ئەم ڤایرۆسەوە بۆ یەکەمجارە لە نەخۆشخانەیەکی شاری ووهان بەیەکجار و پێکەوە بیست تووشبووی ئەم ڤایرۆسە کە تەمەنیان لەنێوان (۱۵ بۆ ٦۵ ساڵە) باری تەندروستیان باش دەبێت و دەنێردرێنەوە بۆ ماڵەوە.


11:17 - 1 رەزبەر 2720\n"حەمید تەیمووری" نوێنەری پێوەندیەکانی حیزبی دیموکراتی کوردستانی ئێران لەگەڵ "جەمیلە حەسەنخاڵی" بە مەبەستی گفتوگۆ لەسەر پرسی کورد لەگەڵ "فرێدریک ماڵم" نوێنەری پیوەندیە نێونەتەوەییەکانی حیزبی لیبراڵ له سوئید چاوپێکەوتنیان کرد.\nڕۆژی دووشەممە ڕێکەوتی ٣١ی خەرمانان "حەمید تەیموری" نوێنەریپێوەندییەکانی حیزبی دێموکراتی کوردستانی ئێران لەگەڵ "جەمیلە حەسەنخاڵی" بە مەبەستی گفتوگۆ لەسەر بارودۆخی ئێران و ناوچەکە بە تایبەتی کوردستان چاویان بە فرێدریک مالم نوێنەری پیوەندیە نێونەتەوەیەکانی حیزبی لیبراڵ کەوت.\nلەو دیدارەدا بە کورتی لەسەر ئەم خاڵانەی خوارەوە گفتوگۆیان کردووە:\n= باسی هەلومەرجی کوردستان، کێشەی کۆرۆنا و تووشبوونی خەڵکێکی زۆر لە شارەکانی کوردستان و نەبوونی کەرەستەی پزیشکی و دەوا و دەرمان بۆ چارەسەریی تووشبووان و گرینگی نەدانی بەرپرسانی ڕێژیم لە شار و گوندەکانی کوردستان و تەنانەت پێڕانەگەیشتن بە خەڵکی ئێران و بەتایبەت نەتەوەکانی تری وەک بەلووچەکان کە لە هەموو بارێکدا دەناڵێنن. باس نەکردن و شاردنەوەی تووشبوانی کۆرۆنا لەلایەن ڕێژیمەوە کۆسپێکی گەورەیە کە بەو جۆرە دەیهەوێلە بەر ڕای گشتی ئەو کێشەیە نەبێتە کێشە بۆ ڕێژیم.\nکێشەی بێکاری و نەبوونی دەرفەتی کار و داهات بەشێک لە خەڵکی کورد لە شار و گوندەکان ناچارن کاری مەترسیداری کۆڵبەری بکەن.\nکوشتنی کۆڵبەران بە دەستی پاسدار و هێزە نیزامییەکانی ڕێژیمی ئێران لە کوردستان درێژەی هەیە و لەلایەکی دیەکوە ناوچە شاخاوییەکانی کوردستان لەڵایەن ڕێژیمەوە تۆپباران دەکرێت.\nئیعدامی لاوانی کورد لە بەندیخانەکانی ورمێ، سنە و کرماشان لە هەڵکشاندایە و ڕێژیمی ئاخوندی هیچ گرینگیەک بە مافی مرۆڤ و ڕێکخراوە بەشەر دۆستەکان نادات و بە کەیفی خۆی جینایەت دەرحەق بە خەڵکی کورد و نەتەوەکانی تری لە ئێران دا دەخولقێنێ.\nخۆپێشاندانی خەڵکی دژی ڕێژیم و دەنگ بەرزکردنەویان دژ بەو رژیمە و نفرەت و بێزاری خەڵکی لەشەقام و کۆڵانەکانی شارەکانی ئێران ڕۆژانە، بەداخەوە دنیای دەرەوە ئەو دەنگانە نابیسن و بە جۆرێک ئۆروپا و ئامریکا دەیانەوێ لەگەڵ ئەو رژیمەدا ڕێک کەون. لە لایەک ئابلوق دەخەنە سەر ئێران لە لایەن ئامریکاو لە لایەک وڵاتانی ئۆرووپایی خەریکی مەعاملە لەگەڵ رژیم و کێشەی مافی مرۆڤ و پێشێلکارییەکانی رژیم پایماڵ دەکەن.\nگەمارۆ بازرگانی و ئابوریەکان کاری خۆیانیان کردووە و رژیم لە ڕۆخاندایە کەچی وڵاتانی ئۆرووپا پشتی دیکتاتۆر دەگرن و لە ڕووخان نەجاتی دەدەن. ئەمەش سیاسەتێکی دوو فاقیه.\nفرێدرێک باسی لەوە کرد ناوبراو وتی ئێمە هەردەم پشتی کێشەی کورد دەگرین و دەزانین کە ئێران ڕۆژانە خەریکی ئاژاوەنانەوەیە و ئێعدامی لاوان درێژە دەدا.\nئێمە وەک لیبراڵ کە بەشێکین لە دەوڵەت ئەو کێشانە دەخەینە بەردەستی حکومەت و بەتایبەتی پرسی کورد باس دەکەین.


هێزه ئه‌منیه‌كانی دوزخورماتوو به‌دوای "بكوژێك"دا ده‌گه‌ڕێن\nهێزه ئه‌منییه‌كانی قه‌زای دوزخورماتوو، چه‌ند رۆژێكه به دوای داواكراوێكدا ده‌گه‌ڕێن و هێشتا ده‌ستگیرنه‌كراوه، دوای تۆمه‌تباركردنی به‌كوشتنی هاوڵاتییه‌ك.\nئه‌و تۆمه‌تباره‌ی هه‌ڵاتووه، چه‌ند رۆژێك له‌مه‌وبه‌ر هه‌ستاوه به كوشتنی هاوڵاتییه‌ك له كارگه‌یه‌كی سه‌ر رێگای سه‌ره‌كی كه‌ركوك به‌ره‌و به‌غدا، ئه‌وه‌ش به‌وته‌ی سه‌رچاوه‌یه‌كی ئه‌منی بۆ (كه‌ركوك ناو).\nچوارشه‌ممه‌ی رابردوو 15ی ئایار، هاوڵاتییه‌ك به‌ناوی نه‌جات محه‌مه‌د ره‌شید كه ته‌مه‌نی 50 ساڵه، له‌نێو كارگه‌یه‌كی بلۆك به كوژراوی دۆزرایه‌وه.\nسه‌رچاوه‌كه‌ی (كه‌ركوك ناو) وتی "دوو چه‌كداری ده‌مامكدار كه ماتۆڕسكیلیان پێبووه چونه‌ته ناو كارگه‌كه‌ی ئه‌و هاوڵاتییه و به چه‌ك كوشتویانه".\nبه‌وته‌ی سه‌رچاوه‌كه، كوژراوه‌كه پێشتر و له ساڵی 2016دا كێشه‌یه‌كی كۆمه‌ڵایه‌تی هه‌بووه، ئه‌وه‌ش وه‌ك كه‌سوكاری به هێزه ئه‌منییه‌كانیان راگه‌یاندووه په‌یوه‌ندی هه‌بووه به كوشتنی كه‌سێكه‌وه له‌لایه‌ن كوڕێكی نه‌جات محه‌مه‌د، به‌ڵام سوڵحی عه‌شایه‌ری كراوه و دۆسیه‌كه كۆتایی هاتووه.\n"لەسەر ئه‌و زانیارییانه‌ی كه‌سوكاری كوژراوه‌كه ده‌ستمانكرد به لێكۆڵینه‌وه و توانیمان پلاندانه‌ری روداوه‌كه ده‌ستگیربكه‌ین، كه ئه‌ویش باوكی ئه‌و كه‌سه‌یه پێشتر كوڕێكی نه‌جات محه‌مه‌د كوشتویه‌تی و سوڵحی بۆ كراوه".\nسه‌رچاوه‌كه "ئه‌و ده‌ستگیركراوه دانی بە تاوانەكەی داناوه و پاره‌ی داوه به كه‌سێك تا كوشتنه‌كه ئه‌نجامبدات، له ئێستاشدا هه‌وڵی ده‌ستگیركردنی بكوژه‌كه ده‌ده‌ین".\nهێزه ئه‌منییه‌كان، له لێكۆڵینه‌وه و گه‌ڕان به‌رده‌وام، به‌ڵام هێشتا تۆمه‌تباری سه‌ره‌كی كوشتنه‌كه ده‌ستگیرنه‌كراوه.\nمه‌لا جیهاد محه‌مه‌د، برای كوژراوه‌كه‌ی دوزخورماتوو به (كه‌ركوك ناو)ی وت "سێ ساڵ پێش ئێستا بەهۆی كیشەیەكەوه برازایه‌كم هاوڵاتیه‌كی كوشان و دواتر سوڵح كرا به بڕی 80 ملیۆن دیناری عیراقی تا كێشه‌كه داخرا".\nوه‌ك برای كوژراوه‌كه ده‌ڵێت، ئه‌وكات و له‌سه‌روبه‌ندی سوڵحه‌كه‌دا، لایه‌نی به‌رانبه‌ر هیچ داواكارییه‌كی دیكه‌یان نه‌بووه و ئاشت بونه‌ته‌وه، "به‌ڵام به‌داخه‌وه به‌ڵێنه‌كه‌یان نه‌برده‌سه‌رو براكه‌ی منیان كوشت، بۆیه سكاڵامان تۆماركردووه و چاوه‌ڕێی بڕیاری دادگا ده‌كه‌ین".\nدوزخورماتوو كه قه‌زایه‌كی جێناكۆكی فره‌پێكهاته‌یه، زیاد له هێزێكی چه‌كدار و ئه‌منی تێدایه، مانگی رابردوش ژنێكی 52 ساڵ له‌نێو بازاڕی شاره‌كه‌دا درایه به‌ر ده‌ستڕێژی گولـله.


kurdiu 9 06/10/2020 - 09:19 وتار\nئەوان لەنێو سیاسەت و گەمە سیاسییەكاندا بۆم دەگەڕێن، منیش تەنها پابەندی پرەنسیپەكانم و لەگەڵیاندا رێدەكەم، چاویان بڕیوەتە نەتەوەگەریی و بە نێویدا دەگەڕێن بۆم، منیش تەنها پەیڕەوكار و شوێنكەوتەی بەها باڵاكان و رێبازەكانیانم.\nلەنێو پارتەكاندا بۆم دەگەڕێن، منیش ژیانم لەنێو گەلاندایە و لەنێو خەم و ئازارەكانیاندا ژیان دەبەمە سەر.\nكتێبەكانیان پڕدەكەن لەو نوسینانە كە وا راهاتوون بەبێ دیسپلین و بە ئارەزووی خۆیان خەڵكی لەنێو لاپەڕەكانیاندا لە قاڵب بدەن و بكەونە پۆڵێنكردنی خەڵكی، من لەسەرووی هەموو ئەو پۆڵێنكردنەی ئەوانەوەم.\nمن لەگەڵ پەروەردگارمم و تەنها و تەنها لەگەڵ پەیامی نەمری ئەو زاتەدام.\nتەنها خوام مەبەستە، پێغەمبەر (صلی الله علیە وسلم) پێشەنگمە.\nمن موسڵمانێكم ئاراستەم بەرەو پەروەردگارمە، موحەممەد (صلی الله علیە وسلم) پێشەنگیمە، بە شانازییەوە هەڵگری هزر و بیرێكی جیهانیم.\n(قُلْ هذه سَبِيلِي أَدْعُو إِلَى اللَّهِ ۚ عَلَىٰ بَصِيرَةٍ أَنَا وَمَنِ اتَّبَعَنِي ۖ وَسُبْحَانَ اللَّهِ وَمَا أَنَا مِنَ الْمُشْرِكِينَ لەسەر ئەمانە بەڵێن و پەیمانم داوەو هەر بەمانەشەوە بە خزمەت پەروەردگارم دەگەم إن شاءالله\nپ. د. عەلی محیى الدین قەرەداغی\nئەمینداری گشتی یەکێتی جیهانی زانایانی مسوڵمان و\nسەرۆکی رابیتەی خێرخوازی


ناس کورد-سۆران ڕەشید لەدوای چەندینجار ڕەتکردنەوە و ئینکاریکردن، دواجار و دوای 24 کاتژمێر وەزارەتى دەرەوەى ئیمارات لە ڕاگەیەندراوێکدا دانینا بەوەى چوار کەشتى بازرگانی لە نزیک ناوچەى فوجەیرە لە ئاوە هەرێمییەکانى ئیمارات ڕوبەڕووی "هێرش و کاری تێکدەرانە" بوونەتەوە. ئیمارات ڕەتیکردەوە هێرشەکان هیچ زیانێکى گیانى بەدواوە بووبێت و ڕایگەیاند، لەگەڵ وڵاتانى نێودەوڵەتی لێکۆڵینەوە لە ڕووداوەکە دەکەن بەبێ ئەوەى هیچ لایەن و هێزێک تۆمەتبار بکات. لە ڕاگەیەندراوەکەدا هاتووە، "ئەوەى ڕوویداوە مەترسیدارە" و داواشی لە کۆمەڵگای نێودەوڵەتی کرد ڕێگری لە هەوڵی چەند لایەنێک بکەن لە دەستبردن بۆ سەلامەتی و ئاسایشی هاتوچۆی بازرگانی دەریایی. لە ڕاگەیەندراوەکەی وەزارەتى دەرەوەى ئیماراتدا باس لە درێژە و وردەکاری هێرشەکان نەکراوە بۆسەر کەشتییەکان، بەڵام پرسیاری سەرەکی ئەوەیە بۆ لە سەرەتادا ئیمارات ڕووداوەکەى ڕەتکردەوە و دوای 24 کاتژمێر دانینا پێیدا. بەندەری فوجەیرە یەکێکە لە گەورەترین بەندەرە بازرگانییەکانى ئیمارات کە لەسەر ئاوەکانى کەنداودا نییە و دەکەوێتە سەر دەریای عومان، بەڵام ئەو ڕووداوە تەواوی کەنداو دەخاتە مەترسیی و دڵەڕاوکێ. دەریای عومان لەڕێگەی گەروی هومزەوە بەستراوەتەوە بە ئاوەکانى کەنداوەوە کە ئێران چەندینجار هەڕەشەى داخستنى کردووە ئەگەر ئەمریکا ڕێگری لێبکات نەوتی لێوە هەناردە بکات. ئەگەر ڕووداوەکە سیناریۆ بێت یان هێرش هێشتا وەڵامەکەى دیار نییە، بەڵام ئەوەى گومانی تێدا نییە ئەوەیە دۆخەکە ئاڵۆزتر دەکات و ئاڵۆزییەکانیش بەردەوام دەبێت. هەر دوای ڕووداوەکە، سعودیە ڕایگەیاند، دووان لە کەشتییەکان کە هێرشیان کراوەتەسەر سعودین و یەکێکیان نەوتی سعودیەی بۆ ئەمریکا گواستووەتەوە. هەرزوو، سعودیە و میسر و بەحرێن و ئەنجومەنى هاریکاری خەلیجی ئیدانەى ڕووداوەکانیان کرد و پشتیوانى خۆیان بۆ ئیمارات دووپاتکردەوە. لە ڕاگەیەندراوی ئەنجومەنی هاریکاری خەلیجدا هاتووە، "ئەو جۆرە ڕووداوە نابەرپرسیارانە ئاستى ئاڵۆزی و ناکۆکییەکان لە ناوچەکە زیاتر دەکەن و بەرژەوەندی گەلەکانیش دەخەنە مەترسییەکەى گەورەوە." .\nئێران: ڕووداوەکە نیگەرانکەر و جێگەى داخە\nلەلایەکى ترەوە، وتەبێژی وەزارەتى دەرەوەى ئێران ڕایگەیاند، ڕووداوی هێرشکردنەسەر کەشتییەکان لە نزیک ئاوەکانى فوجەیرە لە ئیمارات نیگەرانکەر و جێگەى داخە و داوای لێکۆڵینەوەى جدی کرد. عەباس موسەوی، وتەبێژی وەزارەتى دەرەوەى ئێران وتیشی، "ئەو ڕووداوانە کاریگەری خراپ لەسەر هاتوچۆی دەریایی دادەنێن و پێویستە وڵاتان ئاگاداربن لە پلانگێڕی لایەنی بیانی بۆ تێکدانی سەقامگیری." هەر دوای تەقینەوەکانیش، حیشمەتڵا فەلاحفیشەر، سەرۆکى لیژنەى ئاسایشی نیشتمانی ئێران لە تویتێکیدا ڕایگەیاند، ئەوەى لە بەندەری فوجەیرە ڕوویدا ئاماژەیە بۆ ئاڵۆزی ئاسایشی ئاوەکانى کەنداو. https://twitter.com/drfalahatpishe/status/1127617889459212291 .\nسیناریۆ یان هێرش؟\nهیشام جابر، شارەزای سەربازیی و ستراتیژی بە کەناڵی جەزیرەى قەتەری وتووە، ناڕوونییەک هەیە لە ڕووداوەکەدا، چونکە هیچ تەقەیەک نەبووە و زیانی گیانیش تۆمارنەکراوە. ئەو ڕەتیکردەوە هیچ هێرشێک کرابێتە سەر کەشتییەکان و وتی، "بابەتەکە گرنگ نییە بەڵام کاتی ڕوودانی گرنگە بەوپێیەى لە گەرمەى ئاڵۆزییەکانى ئێران و ئەمریکا ڕوویداوە." هیشام جابر دەشڵێت، لەوانەیە هەوڵ بدرێت ئێران تێوەبگلێنرێت لە ڕووداوەکان سەرباری ئەوەى واشنتۆن و تارانیش دەیانەوێت ڕوبەڕوبوونەوەى سەربازی ڕوونەدات. لەلایەکى ترەوە، عومەر عیاسرە، نوسەر و شیکەرەوەى سیاسی ڕایگەیاند، ئیمارات باجی هەڵسوکەتەکانى دەدات بەوەى لە زۆربەى دۆسییەکانى ناوچەکەدا تێوەگلاوە بۆ نمونە، گەمارۆی ئێران، شەڕی یەمەن و لیبیا و دامرکانەوەى شۆڕشەکان. دەشڵێت، لەوانەیە تەقینەوەکان لایەنێکى نزیک لە ئێران ئەنجامیدابێت تاوەکو پەیامێک بگەیەنێتە ئیمارات کە خۆی بەدور بگرێت لە ئاڵۆزییەکان. لەبارەى ئەو لایەنانەى کە لەوانەیە بەرپرسیار بن، ئەو دەڵێت، لەوانەیە لایەنە نزیکەکانی ئێران یان ڕێکخراوە چەکدارییەکانی وەک قاعیدە و داعش ئەو کارەیان کردبێت.\nروانگەی مافی مرۆڤ: چەند سەربازێکی عێراقی دەستدرێژی دەکەنە سەر منداڵێکی پێنج ساڵان و دایکی\n2019.05.31 - 16:35\nفەرماندەی ئۆپراسیۆنەکانی کەرکوک: داعش ئەنجامدەری هێرشەکانی سەر کەرکوکە\n2019.05.31 - 10:54\nوەزارەتی بەرگری تورکیا ڤیدیۆیی ئۆپڕاسیۆنێکی سەربازەکانی تورکیای لە هەرێمی کوردستان بڵاوکردەوە\n2019.05.30 - 21:28\nسوپای پاسداران: سەرجەم کەشتییەکانى ئەمریکا لە کەنداو لەژێر کۆنتڕۆڵماندایە\n2019.05.22 - 21:39


له‌لایه‌ن: - ڕاوێژ نورالدین - به‌روار: 2020-11-19-11:15:00 - کۆدی بابەت: 522\nلە سەرەتای پەنجاکانی سەدەی بیستەمدا زۆربەی زاناکانی زیندەزانی کۆکبون لەسەر ئەوەی کە DNA بۆماوە مادەیە ، بەڵام ئەوان هێشتا نەگەشتبونە تێگەشتنی پێکهاتەی DNA وە چۆن ئەو گەردە دەتوانێت بۆماوە زانیاریەکان دووهێند بکات و کۆیانبکاتەوەو بیانگوازێتەوە و فەرمانەکانی خانەکە بەڕێوەببات. ئەم نهێنیانە لێکدرانەوە لەدوای ماوەیەکی کورت لە زانکۆی کامبردج لە ئینگلتەرا.\nلوولپێچی هاوجووتی DNA\nلە ماوەی پنجاکانی سەدەی بیستەمدا هەردوو زانا واتسۆن Watson و کریک Crick دەستیان کرد بە لێکۆڵینەوەکانیان بۆ دیاریکردنی پێکهاتەی DNA لە ساڵی 1953 مۆدێلێکیان بۆ پێکهاتەی DNA دروستکرد. پێشنیارەکەیان ئەوەبوو کەDNA پێکدێت لە دوو زنجیرە کە بەدەوڕی یەکتردا لوولدەبن ببەشێوەی لوولپێچی هاوجووت. ئەم شێوەیە لە پەیژەیەکی لوولپێچی دەچێت، مۆدێلەکەی کۆتایان ڕاست و دیار بوو چونکە ڕوونیدەکردەوە کە DNA چۆن دەتوانێت دووهێند ببێت. لەساڵی 1962واتسۆن و کریک خەڵاتی نۆبڵی پزیشکیان بەدەست هێنا لە کارەکانیاندا لەسەر . DNA\nپێکهاتەی نیوکلیۆتایدەکان لە DNAدا\nDNA ناوکە ترشە لە دوو زنجیرەی درێژ پێکدێت،هەر زنجیرەیەک لەیەکەی پێکهاتنی دووبارەبووەوە پێکدێت پێیان دەڵێن نیوکلیۆتایدەکان. هەر نیوکلیۆتایدێک Nucleotide لە سێ بەش پێکدێت: شەکری پێنج کاربۆنی و کۆمەڵەی فۆسفاتی و تفتێکی نایترۆجینی. ئەو شەکرە پێنج کاربۆنیەی لە نیوکلیۆتایدی DNA دا هەیە پێیدەڵێن ڕایبۆزی کەم ئۆکسجین.\nکۆمەڵەی فۆسفاتی پێکدێت لە گەردیلەیەک فۆسفۆر(P) کە بەستراوە بە چوار گەردیلە ئۆکسجین(O)ەوە. تفتی نایترۆجینیNitrogenous base گەردیلەکانی نایترۆجین( N) و گەردیلەکانی کاربۆنی(C) تێدایە.\nبەندەکان پێکەوە نووسانی DNAدابیندەکەن\nلوولپێچی هاوجووتی DNA، لە پەیژەیەکی لوولخواردو دەچێت،گەردەگانی بەرامبەر لە شەکرو فۆسفات هەردوو تەنیشتەکانی پەیژەکە پێکدەهێنن ئەو نیوکلیۆتایدانەی کە بە درێژای هەموو زنجیرەکەن بە بەندی هاوبەشی پێکەوە بەستراون، کە شەکری یەکێک لە نیوکلیۆتایدەکان و کۆمەڵەی فۆسفاتی ئەو نیوکلیۆتایدەی کە بە دوایدا دێت کۆدەکاتەوە.\nتفتە نایترۆجینیەکان (بە تفت ناودەبرێت بۆ کورتکردنەوە) دەکەونە ناوەندی گەردی DNAەوە.ئەو تفتانەی دەکەونە سەر درێژای یەک زنجیری DNA،دەکەونە بەرامبەری تفتەکانی سەر زنجیرەکەی دیکە، لەگەڵیدا بەندەکان پێکدێن، پێیان دەڵێن بەندەکانی هایدرۆجینی Hydrogen bonds. تفتە نایترۆجینیەکان، کە دەکەونە نێوان هەردوو زنجیرەکەوە، لەسەر شێوەی جووت دەبن، لەنێوان خۆیاندا بە دوو یان سێ بەندی هایدرۆجینی پێکەوە دەبەسترێن.جووتە تفتەکان پایەکانی پەیژەکە پێکدێنن.\nلە پانیدا بەهاوشێوەی جیادەکرێنەوە، چونکە یەک تفت لە هەر جووتێکدا پێکهاتەیەکی دوو ئەڵقەی هەیە، وە تفتی دووەمی پێکهاتەیەکی تاک ئەڵقی هەیە.هێڵە خاڵدارەکان ئاماژەن بە شوێنی بەندەکانی هایدرۆجین بەندە هایدرۆجیایەکانی نێوان تفتە نایترۆجینیەکان یارمەتی پێکەوە نوسانی هەردوو زنجیرەی DNAدەدەن.\nشەکر و کۆمەڵەی فۆسفات لەهەر نیو کلیۆتایدێکی DNAدا چوونیەکن، بەڵام لەوانەیە تفتە نایترۆجینیەکەی یەکێک لە چوار جۆرە جیاوازەکە بێت:ثایمینThymine، سایتۆسینCytosine، یان ئەدینین Adenine، یان گوانینGuanine. تفتە نایترۆجینەکان وپێکهاتە کیمیایە شێوە ئەڵقەیەکان، وە لە زۆر باردا هەریەک لە تفتە نایترۆجینیەکان، بە پیتی یەکەمی ناویان نوێنراون:T بۆثایمین،Cبۆ سایتۆسین، Aبۆ ئەدینین ، G بۆ گوانین.\nتفتە نایترۆجینیە دووئەڵقەیەکان کە پێکدێن ڵلە گەردیلەکانی کاربۆن ونایترۆجین، وەک ئەدینین و گوانین، پێیاندەڵێن پیورینەکانPurine بەڵام بە تفتە نایترۆجینیە تاک ئەڵقەیەکان کە لە گەردیلەکانی کاربۆن و نایترۆجین پێکدێنن، وەک سایتوسین وثایمین پێیاندەڵێن پریمیدینەکان Pyrimidines\nتفتە نایترۆجینیە تەواوکەرەکان\nلە ساڵی 1949زانای کیمیای زیندەی ئەمریکی ئیروین شارگاف Erwin Chargaff، تێبینی کرد کە ڕێژەی سەدی ئەدینین هاوتای ڕێژەی سەدی سایمینە، هەروها ڕێژەی سەدی گوانین هاوتای ڕێژەی سەدی سایتوسینە لە DNAکۆمەڵەیەکی هەمەجۆر لە زیندەوەراندا. ئەم سەرنجدانە بەشداری لە تێگەشتنی پێکهاتەی DNAدا کرد. چونکە ڕوونیکردەوە کە تفتە نایترۆجینیەکان جووتدەبن، بەپێی یاسای بەجووتەبوونی تفتەکان لە DNAدا ئەو سایتۆسینەی کە لەیەکێک لە زنجیرەکاندا لەگەڵ ئەو گوانینە دەبەسترێت کە لەزنجیرەی بەرامبەردایە. وە هەروەها هەمان بارە لەنێوان ئەدینین و ثایمیندا. بەم جووتە تفتانە دەڵێن جووتە تفتە تەواوکەرەکان. سەرنجبدە هەر جووتێک لە تفتە تەواوکەرەکان یەک پیورینی جووت ئەڵقەی و یەک پیریمیدینی تاک ئەڵقەی تێدایە.\nئەنجامی یاساکانی جووتەبوونی تفتە نایترۆجینیەکان ڕیزبەندی تفتەکان لەیەک زنجیرەی گەردی DNAدا تەواوکەر دەبێت بۆ ڕیزبەندی تفتەکان لە زنجیرەی بەرامبەردا. بۆنموونە ئەگەر زنجیرەی DNA خاوەن ڕیزبەندی ATTC بێت، ئەوا زنجیرەکەی دیکە پێویستە خاوەن ڕیزبەندی تەواوکەری TAAC بێت. بە ڕیزبەندی تفتە نایترۆجینیەکان لە زنجیرەی DNA دا دەڵێن ڕیزبەندی تفتەکان ، بەجووتەبوونی تفتە تەواکەرەکان لە پێکهاتەی DNA و فرمانەکەیدا لەبەر دوو هۆ:\nیەکەم چونکە بەندەکانی هایدرۆجینی لە نێوان جووتە تفتەکاندا یارمەتی پێکەوە نووسانی هەردوو زنجیرەی گەردی DNA دەدەن.\nدووەم چونکە سروشتی تەواوکەری DNAبەشدارە لە لێکدانەوەی چۆنییەتی دووهێندەبوونی DNA پێش دابەشبونی خانە. چونکە دەکرێت یەکێک لە دوو زنجیرەکەی گەردی DNA وەک قاڵبێک کاربکات بۆ دروستکردای زنجیرەیەکی تەواوکەری نوێ.\nبابه‌ته په‌یوه‌ندیداره‌كان به : پێکهاتەی دی ئێن ئەی - DNA


شارباژێڕ لە مەترسیدایە\nپژاك و ئێران هێز كۆدەكەنەوە\nبەپێی سەرچاوەی زانیارییەكانی چاودێر سوپای پاسداران هێزێكی زۆری بۆ سنوورەكانی مەریوان و بانە و سەردەشت ڕاگوێزاوە و بە تەمای هێرشە بۆ نێو خاكی باشووری كوردستان.\nسەرچاوەیەكی ئاگادار بۆ چاودێر گوتی: چەند رۆژێكە سوپای پاسداران هێزێكی زۆری لە سنورەكانی هەرێمی كوردستان جێگیركردووە و نیازی هێرشی هەیە بۆ سەر حیزبە ئۆپۆزسیۆنەكانی ئێران لەنێو خاكی هەرێمی كوردستاندا.\nسەرچاوەكەی چاودێر گوتیشی: ناوچەی شارباژێڕ كە هێزەكانی پارتی ژیانی ئازادی كوردستان پژاك لە ناوچەی شینكایەتی لە سەفرە و گەڵاڵە و بەرزاییەكانی ئاسۆس جێگیرن كەوتوونە جموجۆڵ.\nسەرچاوەكە گوتی: هێزەكانی گەریلای پژاك لە گوندەكانی سەفرە و گەڵاڵێوە داكشاونەتە ناوچەكانی خوارتر بۆ گوندەكانی قامیش و دڕی و دۆڵبێشك و بەری ناوچەی ئالان كە هاوسنوورە لەگەڵ سەردەشت و بانە.\nچەند هاووڵاتییەكی ناوچەی شارباژێڕیش بۆ چاودێر قسەیان كرد، گوتیان هەستیان بە جموجۆڵی گەریلاكانی پەژاك كردووە لە چەند ڕۆژی ڕابردوودا، هاوكات سوڕانەوەی فڕۆكەش زیاتربووە، ئەمەش كە هاوكاتی هێرش و بۆردومانەكانی توركیا و ئێرانە بۆ سەر ناوچەكانی بادینان و باڵەكایەتی و قەندیل ئەوانیش ترس و دڵەڕاوكێیان لێ نیشتووە، بەتایبەت كە مانگی ڕابردوو فڕۆكەكانی توركیا پێنج گەریلایان لە گوندی سەفرە كوشت.\nهەر ئەمڕۆ یەكینەكانی پاراستنی ڕۆژهەڵاتی كوردستان یەرەكە باڵی سەربازی پژاك لە ڕاگەیەندراوێكدا ئاشكرایكرد سوپای پاسداران لە سنە و هەمەدانەوە هێزی بۆ سنوورەكان ڕاگواستوە و چەند ناوچەیەكیشی بۆردومان كردووە.\nلای خۆیەوە محەمەد ئەمین پێنجوێنی سیاسەتمەداری كورد و نزیك لە پەكەكە لە لێدوانێكی ڕۆژنامەوانیدا گوتی: عێراق و توركیا و ئێران رێككەوتنیان كردووە بۆ لاوازكردنی هەرێمی كوردستان لەڕووی ئابووری و دواتر لەشكرییەوە.\nسوپای توركیا لە هەفتەی ڕابردووەوە ئۆپەراسیۆنی ئاسمانی و زەوینی بە ناوی چڕنووكی پڵینگ و هەڵۆ دەستپێكردووە بۆ سەر خاكی باشووری كوردستان و سوپای پاسدارانیش سنووری حاجی ئۆمە رانی بۆردومانكردووە.\nهاوكات ئەمشەو فڕۆكەكەكانی توركیا سنووری كۆبانێیان لە ڕۆژئاوای كوردستان بۆردومانكردووە و ژمارەیەك ئافرەت كوژراون.\nچەند ڕۆژی ڕابردووش لە شیلادزێ لە سنووری بادینان پێنج هاووڵاتی دیكە كوژران بەهۆی هێرشی فرۆكەكانی توركیاوە.


11/14/2020 10:06:00 AM 65 جار خوێندراوەتەوە\nعێراق لەدوای ۲٠٠۳ وە لەسەر بنەمای تەوافق بیناکراوەتەوە بەجۆرێک زۆرینە ستەمکاری دروست نەبێت وهەروەها ڕێگربێت لە دیکتاتۆریەت!!! بەڵام دوای ۱۷ ساڵ عێراق لەڕووی پراکتیکیەوە کەیسێکی سەرکەوتووی تەوافقی پیشان نەداوەو بەردەوام گرفت و قیرانی هەبووە وهەیە لەسەر ئاستی پێکهاتەسەرەکی یەکان و چۆنیەتی مامەڵە کردنیان لەسەر پرۆسەی سیاسی. گرفت و قیرانەکانیش کاتێک سەرهەڵدەدات کە بەرژەوەندییەکان دژ بەیەک بوەستن و هاوتەریبوهاوهەڵوێست نەبن .\nلەهەندێک لایەنیشەوە بەتایبەتی دابەش کردنی پۆستەباڵاکان لەنێوان خۆیانداکێشەی گەورەیان نیە بەتایبەتی کە پەیوەست بووە بە کەسێک یان لایەنێک ئەوەش هۆکاری تایبەتی و بەرژەوەندی کەسی تێدازاڵ بووە. بۆنموونە کاتێک سەرۆک وەزیران لای شیعەیە زۆر لایان ئاساییە سەرۆک کۆمار لای کوردبێت و سوونە سەرۆکی پەرلەمانی لابێت هەروەها بۆ پۆستە وەزارییەکانیش هەمان دابەش کاری بەرێژەی جیاواز. هاوهەڵوێستی شیعەو سوونە لەدەرکردنی یاسای قەرزو نادیدەگرتنی خواستی کورد لای دەستەڵاتی کوردی بە تێکدانی تەوافق وشەراکەت و هاوسەنگی دەزانرێت و لێی دەروانن. لێرەشەوە دنگۆی هاوهەڵوێستی و یەک هەڵوێستی هاتۆتەوەمەیدان!!! ئەگەر باس باسی تێکدانی تەوافق و شەراکەت و هاوسەنگی یە ئایا تەنها لەم یاسایەدا ڕەنگی داوەتەوە ؟\nبێگومان نەخێر چونکە چەندین کێشەی نێوان هەرێم وبەغداد هەیە کەنەک هاوبەشی تێکدراوە بەڵکو خراپتریشە. گرفتەکە لێرەدا ئەوەیە کاتێک پۆستەباڵاکان دابەش دەکرێت کەس باسی هەڵوێستی نەتەوەیی و شتی لەم بابەتانە ناکات بەڵام لەکاتێکی ترو بابەتێکی تردا ئەو داواکارییەبەرزدەبێتەوە. لەوەباشتر و چاکترنیە کە هەمووی هاوهەڵوێست بێت لەپێناو بەرژەوەندی باڵای نەتەوەیی و گشتی ودژایەتی و نەهێشتنی گەندەڵی بەجۆرێک بەردەوامی و ارادەیەکی بەهێزهەبێت بۆ پراکتیزەکردن، بەڵام بەداخەوە دەستەڵات کاتێک ئەوەی دەوێت کەخۆی بیەوێت نەک بەرژەوەندی گشتی بیخوازێت.\nبۆیە لەم جۆرە بارودۆخەشدا کەسانێک هەن دەیانەوێ ئاراستەی رووداوەکان بەجۆرێک بێ بۆ مەرامی سیاسی بەکاری بهێنن سەرەرای ئەو هەمووە شکستە. ئەو کێشمەکێشانەی لەمیانی دەرکردنی یاسای قەرز هاتەبوون سەلمێنەری ئەوەن کە دەستەڵاتی هەرێم گرنگی بەو رووداوانە نەداوە یان نایەوێت بیدات کە لەبەغداد دەگوزەرێت. گومانی تێدانیە لەم یاسایەدا سوونەو شیعە خواستیکوردیان نادیدە گرتووە .لەهەمانکاتدا دەبێت دەستەڵات ئەوە بزانێت و دەیشیزانێت کە شیعەو سوونە بەتایبەتی شیعە لەپەرلەمان دەتوانن لەڕێگەی چەند یاسایەکی لەم جۆرە کاریگەری نێگەتیڤ لەسەر هەرێم دروست بکەن. بۆیە دەبێت بەناوەندی ستراتیژی بزانن و فاکت و رەهەندی گرنگی سیاسەتی لەسەردروست بکەن نەک بگاتە خاتروخوایشتی ڕیش و تەمەن و..هتد\nئەمانە ش هەمووی یاریەکی قێزەونە کە قوتی خەڵکی کراوەتە بابەتی ململانێی سیاسیەکان ئەگینا ئەگەر بەغداد بەجددی دەیەوێت اجرائات بکات لەگەڵ ئەوانەی دەستیان بەسەر مەلەفی نەوتدا گرتووە با بتوانێت لەدژیان ڕێوشوێنی یاساییان لەناو خۆ و دەرەوەدا بجوڵێنێت بەوانەی ناوەڕاست وباشوریش. لەم یاسای قەرزەدا خواستی لایەنە کوردییەکان لەبەغداد رەچاو نەکراوە هەرسێ سەرۆکایەتیەکەش ناڕەزایی خۆیانیان نیشان داوە و داوای کۆبوونەوەدەکەن لەگەڵ نوێنەرانی کورد لەبەغداد.\nئەم بارودۆخە پیویستی بەکاری جددیە کە خەمێک لەقووتی خەڵکی بخورێت بۆ ئەوەی چیتر ئەو مەلەفی نەوتە کە بووەتە قەیرانێکی گەورە بۆ سەر هاوڵاتیان بەو جۆرە ادارە نەدرێت وپێویستە کۆبوونەوە بۆ ئەوەبکرێت کەدەست هەڵگرن لەبازرگانی و بەهەدەردانی سامانی سەرزەوی و ژێر زەوی وبەتاڵان بردنی. گومانی تێدانیە مەلەفی نەوت بەهۆی گرێبەستی پەنجاساڵە لەگەڵ تورکیاو پشکداری چەند کۆمپانیایەکی بیانی حکومەتی هەرێم دەستکراوەنیە لەمامەڵەی سەربەخۆتێیدا. بۆیە لەم ململانێ ناتەندروست ونارەوا یەدا تەنها هاووڵاتی ئاسایی و مووچەخۆر زەرەرمەندی سەرەکین کە ژیانیان و قوتی ڕۆژانەیان لەسەر ئەو مووچەیەیە کە دەستەڵات یاری پێدەکات و بێ باکە بەرامبەریان .


سه‌رۆك كۆمار چاوى به‌مێركڵ كه‌وت وجه‌ختى له‌خواستى عێراق كرده‌وه بۆ به‌ستنى په‌یوه‌ندییه به‌رهه‌مداره‌كانى له‌گه‌ڵ ئه‌ڵمانیا\nالخميس 23 كانون ثاني 2020 - 18:58\nسەرۆك كۆماری عێراق لەگەڵ راوێژکاری ئەڵمانیا کۆبوەوە و دوپاتی لە خواستی عێراق کردەوە بۆ فراوانکردنی پەیوەندییەکانی لەگەڵ ئەڵمانیادا کردەوە.\nنوسینگەی سەرۆکایەتی کۆماری عێراق له‌ڕاگه‌یه‌ندراوێكدا كه‌ده‌ستى ئاژانسى هه‌واڵى عێراقیه(اه‌ع)كه‌وتووه،بڵاویکردەوە، د. بەرهەم ساڵح، سەرۆك كۆماری عێراق ئەمڕۆ پێنجشەممە لە داڤۆس لەگەڵ ئەنجێلا مێرکڵ، ڕاوێژکاری ئەڵمانیا کۆبوەوە و سەرۆك بەرهەم دوپاتی لە خواستی عێراق کردەوە بۆ فراوانکردنی پەیوەندییەکانی لەگەڵ ئەڵمانیادا لە بوارە جیاجیاکاندا.\nسەرۆک بەرهەم ئاماژەی کرد بەگرنگی پەیوەندییەکانی عێراق لەگەڵ ئەڵمانیا و پێویستی بەشداری ئەڵمانیا لە ئاوەدانکردنەوە و هەلی وەبەرھێنان لە عێراقدا.\nسەرۆك کۆمار جەختی لە هەڵوێستی عێراق کردەوە بۆ بەستنی هەر پەیوەندیەکی دۆستانە لەگەڵ وڵاتانی دۆست و دراوسێدا لە سەر بنەمای رەچاوکردنی بەرژەوەندی باڵای نیشتمان و بێ دەستوەردان لە کاروباری ناوخۆیی.\nئەوەش خراوەتەڕو، سەرۆک کۆماری عێراق لەگەڵ مێرکڵ باسی لە پێشهاتەکانی ناوچەکە و جیهان کرد و تەئکیدیشی لە گرنگی ڕەچاوکردنی دیالۆگ و لێکگەیشتن کردەوە بۆ چارەسەرکردنی پرسە هەڵپەسێردراوەکانی نێوان گشت لایەنەکان لە پێناو بەرجەستەکردنی ئاشتی و سەقامگیری لەناوچەکەدا.\nلەلای خۆیەوە ڕاوێژکاری ئەڵمانیا پشتیوانی وڵاتەکەی بۆ سەقامگیری و ئاسایشی عێراق و گرنگی ڕێزگرتن لە سەروەری وڵات دەربڕی، هاوکات دوپاتی لە پێویستی بەهێزکردنی پەیوەندییە هاوبەشەکان و چۆنیەتی بەهێزکردنی هاریکاری و هەماهەنگی نێوان هەردو وڵاتدا کردەوە.


هێرشەئاسمانیەکانی فەڕانسە، هاوشێوەی ئەمریکا" بەپێخۆر" نیە بۆ سەر مۆڵگەکانی داعش!\nدووشەممە, 16. 11. 2015\tمحه‌ممه‌د سلێمانی\nفەڕانسە وەك دیارترین‌و کاریگەرترین وڵاتی هاوپەیمانی دژ بە ڕێکخراوی تیرۆریستی داعش لە ئێراق‌و سووریە، بۆ جارێکیتر پەلاماردرایەوە‌و ژمارەیەك هاو وڵاتی سیڤیلی بوونەوە قوربانی ئەو کردەوە دژ بەمرۆڤایەتیە. ئامانج لە ئەنجامدانی کردەوەی تیرۆریستی نوێ‌و مرۆڤ کۆژییەی پاریس، بەدڵنیایەوە بۆ ئەوە دەگەرێتەوە کە فەڕانسە زۆر بەجدی‌و بەرچاو بەدژی گروپی تیرۆریستی داعش بەشداری هیرشەئاسمانیەکان دەکا‌و وەك وڵاتە یەکگرتووەکانی ئەمریکا" بەپێخۆر" بەدژی تیرۆریستان بەشداری هاوپەیمانیەتیەکەی نەکردوە. فڕۆکە شەڕکەرەکانی فەڕانسە لە هەموو نوختە نیزامیەکان‌و ناوچە شەڕیەکاندا، زۆر بەدیاری ئامانجیان پێکاوە‌و هەر جارێك زیانی زۆریان بە نیزامیەکانی داعش گەیاندوە. هەر ئەوەیش هانی تیرۆریستان دەدات بەخێرای بەدژی ئەو وڵاتە بجووڵێن‌و ئەو کردەوە تازەیە‌و دوور نیە لە داهاتوویشدا لە پاریس هێرشی تیرۆرکردن ئەنجامبدەن. بیرمەندەکانی ڕێکخراوی تیرۆریستی داعش‌و هاوپەیمانە نزیکەکانیان وەك " تورکیە‌و ئێران" ی دراوسێ کورد‌و داگیرکەرانی خاکی کورستان زۆر باش لە نێوەرۆکی هاوکاری‌و یارمەتیە مرۆڤ دۆستی‌و نیزامیەکانی فەڕانسە لە گەلی کورد گەیشتوون‌و بەڕێگای کردەوەی خۆکۆژی‌و تیرۆریستیەوە، هەوڵدەدەن فشاربخەنە سەر هاوپەیمانان و یەك لەوانیش وڵاتی فەڕانسە بۆ ئەوەی کردەی هێرشە ئاسمانیەکانیان سنووردار بکات‌و هاوشێوەی ئەمریکا بە پێخۆر هەوڵی لاوازکردنی داعش بدەن لە ئاستی ناوچەکەدا. چوونکی بەلای کاربەدەستانی تاران‌و ئانکاراوە لاوازبوونی داعش لە بەرژەوەندی بەهێزبوونی پێگەی کورد لە ئاستی گێتیدا لێکدەدرێتەوە و، ئەوەش بە قازانجی دوو حکوومەتی دراوسێی کورددانیە.\nدیارە حکوومەتی تاران ڕایگەیاندوە کە دژی داعشن‌و بۆ لە نێوبردنیان هەوڵدەدەن. بەڵام دژایەتی ئاخوندەکان، تەنیا لەبەر پاراستن‌و هێشتنەوەی "بەشار ئەسەدە" لە سەر حوکم لە سووریە. فەڕانسە بە دۆستی نزیك‌و دڵسۆزی خەڵکی کوردستان ناسراوە‌و لە قۆناخە دژوارەکاندا لە ئاستی نادادپەروەری کە بە هۆی داگیرکەرانی کوردستانەوە، دەرهەقی گەلی کورد ئەنجامدراوە هەڵوێستی سیاسی دەربڕێوە‌و پشتیوانی داخوازەڕەواو بەرهەقەکانی شۆڕشی کوردستانیان کردوە. بەڕوویەکەیتریشدا پاریس کە لە سەردەمی شۆڕشی نوێخوازی و گۆڕانکاری سیاسی سەبارەت بە شێوەی بەڕێوەبردنی وڵاتەکەیان، نموونەیەکی جوانیان لەو پەیوەندیەدا پێشکەشکردوە‌و لە مێژووی سیاسی‌و کۆمەڵایەتی دونیادا بە لانکەی دێمۆکراسی‌و مافپەروەری ناوبانگی لە ئاستی جیهانیدا بڵاو بۆتەوە‌و کاتێك باس لە حوکمڕانی‌و ئیدارەدانی وڵات کە هەموو مەفهوومە کانی دێمۆکڕاسی سیاسی‌و دێمۆکڕاسی کۆمەڵایەتی‌و دێمۆکڕاسی ئابووری جێ بەجێ کردبێت و، وەك پێشەنگی حوکمرانی هاووڵاتی ناسراوە، تەنیا فەڕانسە بەنموونە دەهێنرێتەوە‌و ئەو شانازیەی بەردەکەوێت. بەگشتی فەڕانسە هێمایەکە لە جوانی، ئاشتی‌و دێمۆکڕاسی‌و دادپەروەری لە ژیانی سیاسیدا. هێزە تاریك پەرستەکانیش کە چاویان بەرووناکی ژیان هەڵنایەت‌و هەوڵی لێدان‌و لە نێوبردنی دەدەن، هەر بۆیەش ئێستا داعش ئامانجە تیرۆریستیەکانی بۆ پاریس‌و شارەکانی دیکەی فەڕانسەی گواستۆتەوە بۆ ئەوەی لە دڵی دێمۆکڕاسی‌و مرۆڤ دۆستی دونیا بدات. کاتێك ئاور لە رابردوو دەدەینەوە، دیتەوە بیرمان کاتێک حکوومەتی سەدام حوسێن پەلاماری کوەیتی دا‌و داگیریکرد، فەڕانسە هەڵوێستی هەبوو‌و لەسەر پێشنیاری "فەڕانسۆمیتران" مەداری ئەمنی لە سەر حکوومەتی ئەوسای ئێراق فەڕزکرا. ئامانجیش لەو بەستە پێشنیارەی فەڕانسە بۆ ئەوەی بوو بە باشترین شێوە کوردەکان لە باشووری کوردستان لە هێرش‌و پەلاماریەکانی حکوومەتی ناوەندی بپارێزێت. زۆر جێگای داخە کە دوژمنانی گەلی سزای باشترین دۆستەکانی خەڵکی کوردستان بە تیرۆر‌و ڕەشەکوژی دەدەنەوە. بەڵام ئەو کاروانەی کە هەرلە سەرەتای مێژووی مرۆڤایەتیەوە وەك نەخشە ڕێگای بەڕێوەبردن‌و ئیدارەدانی وڵات لە فەڕانسە وە سەری هەڵداوە، زۆر دوورنیە، لە کوردستانیش بگاتە مەنزڵی سەرکەوتن‌و گەلی کورد بە ئازادی‌و سەربەخۆی ولاتی خۆی ئیدارەبکات.


وتووێژ:ماڕاتۆن - ویکیپیدیا، ئینسایکڵۆپیدیای ئازاد\nکاک چالاک ، ماڕاسۆن یان ماڕاتۆن؟!\nماڕاسۆن ڕاسترە چونکە خۆی لە ئینگیزیەکە thە کەبە (ث)ی عەرەبی دەخوێنرێتەوە و (ث) لە کوردیدا نیە بە (س) دەخوێنرێتەوە لە کوردیدا ، لە فارسیدا دەڵین ماڕاتۆن! --Zhyar Afc Wtuwêj ٢٣:٠٩, ٢٥ تشرینی دووەم ٢٠١٣ (UTC)\nنا مام ژیار گیان. لە تەواوی زمانەکانی دنیادا کە پیتی ثێیان نییە ئەم پیتە دەکەنە تێ. ئەمە پەیوەندی بە فارسییەوە نییە. بۆ نموونە ھەر ئەم وتارە؛ سەیری تەواوی ئەو زمانانە بکەی کە ثێیان (th) نییە ھەمووی ھەر بە تێ نووسراوە. ئەوەی کە ئێمە زۆر جار پیتی ثێی عەرەبی دەکەین بە سین ئەمە پەیوندیی بە ئینگلیزی نییە. کەسێکی بیانی کە بیەوێ ئینگلیزی قسە بکە و لە زمانەکەیدا ثێ بوونی نەبێ دەڵێ تێ. بۆ نموونە دەڵێ تەنکیوو نالێ سەنکیوو! دەلێ تری (3) ناڵێ سری.\nلە بواری زمانەوانیە شتێکی زۆر ئاشکرایە کە پیتەکانی «ث و ت» ھەروەھا پییتەکانی «د و ذ» لە یەک دەچن و شێواز وتنیان و مەخرەجیان یەکە. ئەمە لەگەڵ عەرەبی تێکەڵ مەکە. لە وەشەی عەرەبی ناو کوردیشدا جاروبار ھەر ئاوایە بۆ نموونە بە میراث دەڵێن میرات.--چالاک وتووێژ ٢٣:٤٠, ٢٥ تشرینی دووەم ٢٠١٣ (UTC)\nئەها باشە دەست خۆش بۆ ڕونکردنەوەکەت بەس ماڕاسۆن باوە لەناو خەڵکدا باوە ، مادام ڕەوانەکراوە کێشە نابیت کە یەکێ بنوسێت ماڕاسۆن لە سێرچدا دەیدۆزێتەوە، سوپاس --Zhyar Afc Wtuwêj ٢٣:٥٣, ٢٥ تشرینی دووەم ٢٠١٣ (UTC)\n@Zhyar Afc: خواییش دەکەم تەنیا یەک شت: تکایە قەبارەی واژووەکەت بچووک بکەوە چۆن خۆی جێگای دوو دێڕی گرتووە. وتووێژیش ئاوا دەنووسرێ Witûwêj. لەگەڵ ڕێزم.--چالاک وتووێژ ٠٦:٢٢, ٢٦ تشرینی دووەم ٢٠١٣ (UTC)\nوەرگیراو لە «https://ckb.wikipedia.org/w/index.php?title=وتووێژ:ماڕاتۆن&oldid=371700»\nئەم پەڕەیە دواجار لە ٠٦:٢٢ی ٢٦ی تشرینی دووەمی ٢٠١٣ نوێ کراوەتەوە.


كوردێك لە سێدارە درا - تۆڕی میدیایی خەڵک\nكوردێك لە سێدارە درا\nبەندكراوێكی كورد كە لە بەندیخانەی ناوەندیی ئورمیە ڕاگیرابوو سزای لەسێدارەدانی بەسەردا جێبەجێكرا .\nڕێكخراوی مافی مرۆڤی هەنگاو بڵاویكردەوە، بەرەبەیانی ڕۆژی یەكشەممە14-3-2021، هاووڵاتیەكی كورد بە ناوی ناسر وەلی زادە كە خەڵكی بۆكانە سزای سێدارەی بەسەردا جێبەجێكرا.\nڕێكخراوەكە ئەوەشی وتووە، ناسر ڕۆژی پێش لەسێدارەدانەكەی بە مەبەستی جێبەجێكردنی سزاكەی بۆ ژووری تاكەكەسیی بەندیخانەی ئورمیە گوازراوەتەوە.\nناسر وەلی زادە تەمەنی ٣٣ ساڵە و خەڵكی بۆكان بووە ، ٦ ساڵ پێشتر بە تۆمەتی كوشتنی ئەنقەست بەندكراوە و سزای سێدارەی بەسەردا سەپێنراوە.\nمەلا یاسین پرسەنامەیەکی ئاڕاستەى مەحموود سەنگاوی و بنەماڵەکەی کرد\nتوركیا چەكدارە سوریاییەكان رەوانەی یەمەن دەكات


وەک پێداچوونەوەی ٠١:٥٩، ٩ی ئازاری ٢٠٠٩ (بینینی سەرچاوە)\n(Redirect berve دەستپێک)\nوەک پێداچوونەوەی ١٠:٣٥، ٣ی کانوونی یەکەمی ٢٠٠٩ (بینینی سەرچاوە)\nوەک پێداچوونەوەی ١٠:٣٥، ٣ی کانوونی یەکەمی ٢٠٠٩\nگرووپێکی ئایتی کوردین لەبواری سەرچاوەی کراوەدا دەمانەوێت پەرە بەو بوارە بدەین. قەوارەی ئێمە لەئاستێکی نەگۆڕدا نییە و هەر ئێمە بین، بەڵکو هەرکەسێک کەدەتوانێت لەو بوارەدا سوود بگەیەنێت دەتوانێت لەگرووپەکەدا ئەندام بێت و هەمان دەسەڵات و کردەی ئەوانی تری دەبێت. هیچ شێوەیەک بازرگانی کردن بەرامبەر بەو زانیاریایەی لێرەوە دەبەخشرێت و بەرامبەر بەئەندامبوونی لەم گرووپە قەدەغەیە و باسێکی نابەجێیە. ئەتوانرێت لەدەرەوەی کاری چاوگ، هەرکەس ئارەزوومەندانە ڕەفتاری بەخودی تواناکانی خۆیەوە بکات، بەڵام وەکو چاوگ هەر لەویکی و لەمەکۆکانیش ڕێگەنادرێت لۆگۆی بازرگانی یان هەڕاجی بازاڕی کەس یان بەڕێوەبەران بکرێت. باوەڕبوون بەفەلسەفەی بەخشینی بێبەرامبەر و ماندووبون لەپێناوی ئامانجێکی مرۆیدا وامان لێدەکات لەهەمان کاتدا هاوڕاو و تەریب بین لەگەڵ بنەماکانی FDL دا ئەمەش بەڕوونی لەخواری ئێرەوە ئاماژەی بۆ کراوە. بۆ زانیاری زیاتر و ڕوونکردنەوە لەو بارەیەوە. دەتوانن کرۆکی باسکردنێکی کوردی گنو/لینوکس بخوێننەوە. ئێمە سوپاسی سەردان و ئامادەبوونت دەکەین بۆ خوێندنەوەی دەقەکانمان، هەروەها خۆشحاڵین بەئەندامبوونت، چی لەمەکۆکان بێت یان لەویکی یان لەگرووپی بەڕێوەبردنی چاوگ. هیوادارین ئەو پردەی لەنێوانماندایە پتەوتربێت بۆ ڕاڤەکردنی هەموو وتوێژ و نوسینەکانمان لەبارەی زانستێکی دروستەوە.\nوەرگیراو لە «https://chawg.org/w/index.php?title=چاوگ:دەربارە&oldid=1463»


سینەماکارێکی کورد خەڵاتی ڕیبەری نەتەوە یەکگرتووەکانی پێ بەخشرا + ڤیدیۆ | بینه‌ر\nپنج شنبه ۱ تیر ۱۳۹۶ - ۱۴:۵۴\nتیتری ڕۆژ » س.ت » سینه‌ما\nسینەماکارێکی کورد خەڵاتی ڕیبەری نەتەوە یەکگرتووەکانی پێ بەخشرا + ڤیدیۆ\nکورتە فیلمی «ماسی گەورە» بەرهەمی سینەماکاری کوردستانی توانی خەڵاتی جیهانی یۆنسکۆ بەدەست بهێنێت.\nبه پێی ڕاپۆڕتیی بینەر بە گێڕانەوە لە یۆنسکۆ، تەیموور قادری، سینەماکاری لاوی کامیارانی، بە بۆنەی بەرهەمهێنانی فیلمی «ماسیی گەورە» توانی خەڵات و نازناوی باڵیۆزی فەرهەنگیی نەتەوە یەکگرتووەکان بەدەست بێنێت.\nماڵپەڕی فەرمی «یۆنسکۆ» بە بڵاوکردنەوەی ئەم هەواڵە ئاشکرای کردووە فیلمی «ماسیی گەورە» کە ناوەرۆکەکەی تایبەتە بە نوقمبوونی «ئایلان کوردی»، توانیویە ئەو خەڵاتە مسۆگەر بکات.\nپاش ئەو سەرکەوتنە ڕێکخرای نەتەوە یەکگرتووەکان، تەیموور قادری، دەرهێنەری لاوی کوردی وەک یەکێک لە باڵیۆزە کولتوورییەکان ناودێر کردووە و ئامانج لەو کارە ئەوە بووە کەلە ڕێگەی سینەماوە توانیویە یارمەتیی فەرهەنگەکان بکات.\nتەیموور قادری لەدایکبووی شاری کامیارانی سەر بە پارێزگای سنەیە و هەتا ئیستا چەندان فیلم و بەتایبەت کورتە فیلمی کوردیی بەرهەم هێناوە کە دەکرێ ئاماژە بە «هەنار میوەی بەهەشتە»، «لەسەر بانی ماڵ دەدات»، «کاتژمێر» و «باوەش» و چەند فیلمی دیکە بکەین.\nهەتا ئێستا ١٨ خەڵاتی نێودەوڵەتی و ناوخۆیی بۆ ئەو فیلمانە بەدەستهێناوە.\nئایلان, ئایلان کوردی, تەیموور قادری, سینەما, فیلم, فیلم کوتاه, کورتە فیلم, کورتە فیلمی ماسی گەورە, کورتە فیلمی ماسیی گەورە, ماسی گەورە, ماسیی گەورە, نەتەوە یەکگرتووەکان, یونسکو, یۆنسکۆ


تالیبان لە پاكستان ڕێبەرێكی نوێی دیاری كرد\nتالیبان لە پاكستان ڕێبەرێكی نوێی دیاری كرد\nبه رواری داگرتن : 2018-06-20 09:58\nكابول - بەرپرسی تالیبانی پاكستان لە هێرشێكی فڕۆكەی بێ فڕۆكەوانی ئەمریكا كوژرا دواتر ڕێبەرێكی تریان دیاری كرد.\nلە ڕاگەیەندراوێكدا هاتوە دوای ئەوەی سەرۆكی تالیبانی پاكستان لەلایەن ئەمریكا بەفڕۆكەی بێ فڕۆكەوان كوژرا، تالیبان سەركەردەیەكی نوێی لە پاكسیتان دیاری كرد. هەروەها باس لەوە كراوە لە شوێنی مەلا فەزل الله، عومەر ڕەحمان وەك ڕێبەر دیاری كرا.\nبەپێی هەواڵەكانی چاپەمەنی ئەفغانستان كە بڵاو كراینەوە لە كۆبونەیەكی تالیبان لە پارێزگای كۆنارە بە ئامادەبونی بەرپرسانی تالیبان عومەر عەلی وەك ڕێبەری نوێی تالیبان لە پاكستان دیاری كرا. (ÎLKHA)\nبليته كان تالیبان،پاكستان،هێرش،ئەفغانستان


كتێبخانه‌ی زانكۆی موسڵ زیانی سه‌ختی به‌ركه‌وتووه به‌ده‌ستی "دەوڵەتی ئیسلامی لە عێراق و شام" (داعش). هه‌وڵه نیشتمانیه‌كان به‌رده‌وامن بۆ نۆژه‌نكردنه‌وه‌ی. [خاوەنی وێنە: لاپه‌ڕه‌ی فه‌یسبوكی ناو زانكۆی موسڵ]\nرۆژانه سه‌دان په‌رتوك ده‌گه‌نه كۆمه‌ڵگه كاتییه‌كه‌ی زانكۆی موسڵ له پارێزگای كه‌ركوك كه له‌لایه‌ن هاوڵاتیان و زانكۆكان و رێكخراوەکانه‌وه ده‌نێردرێن وه‌ك به‌شێك له هه‌وڵێكی نیشتمانی بۆ بوژانه‌وه‌ی كتێبخانه سه‌ره‌كییه‌كه‌ی زانكۆكه .\nسه‌ره‌تای 2015 "دەوڵەتی ئیسلامی لە عێراق و شام" (داعش) زانكۆكه‌ی سوتاند پاش تاڵانكردنی كه‌لوپه‌له‌كانی.\nله‌و كاته‌وه‌ی هه‌ڵمه‌ته‌كه له كانونی دووه‌م ده‌ستیپێكردووه، زانكۆكه هه‌زاران په‌رتوك و بڵاوكراوه‌ی پێگه‌یشتووه له هه‌موو بواره مه‌عریفییه‌كاندا.\nبه‌گوێره‌ی راگری كۆلێژی زانسته سیاسییه‌كانی زانكۆكه، ئه‌حمه‌د فه‌كاك ئه‌حمه‌د به‌درانی، سه‌ندیكای مێژوونوسانی عه‌ره‌ب 12,000 په‌رتوكی ناردووه.\nوتی زۆری تریش نێردراون له‌لایه‌ن داموده‌زگا و سه‌ندیكا و رێكخراوه ناوخۆیی و نێوده‌وڵه‌تیه‌كانه‌وه، ئەمە سەرباری توێژه‌ران و نوسه‌ران.\nزانكۆكه داوه‌تی ئه‌و كه‌س و لایه‌نانه ده‌كات كه ده‌یانه‌وێت په‌رتوك ببه‌خشن، ئیمه‌یڵ بكه‌ن بۆ یه‌كێك له‌م دوو ئیمه‌یڵه: [email protected] یان [email protected]\nئه‌حمه‌د به دیارونای وت له كۆمه‌ڵگه كاتییه‌كه‌ی زانكۆكه له كه‌ركوك "ئه‌مبارمان ته‌رخانكردووه بۆ په‌رتوكه‌كان وه‌ك چاره‌سه‌رێكی كاتی تا ئه‌وكاته‌ی ده‌توانین بگه‌ڕێینه‌وه بۆ كۆمه‌ڵگه سه‌ره‌كییه‌كه‌مان له موسڵ و كتێبخانه ناوه‌ندییه‌كه‌ی بونیاتبنێینه‌وه".\nناوه‌ندێكی نیشتمانی بۆ لێكۆڵینه‌وه\nكتێبخانه‌كه، كه 1967 دامه‌زراوه، "ناوه‌ندێكی ده‌وڵه‌مه‌ندی زانست و لێكۆڵینه‌وه‌یه" و له‌وه‌وپێش رۆژانه نزیكه‌ی 1,000 خوێندكار و توێژه‌ر له سه‌رانسه‌ری عێراقه‌وه سه‌ردانیان ده‌كرد.\nبه‌ش و لقه جۆراوجۆره‌كانی، وه‌ك كتێبخانه‌ی ئاشور بانیپاڵ، كتێبخانه‌ی ئیبن خه‌لدون و ناوه‌نده جۆراوجۆره‌كانی تر بۆ توێژینه‌وه‌ی كولتوری و مێژوویی، تایبه‌تمه‌ندن به بواره زانستی و كولتورییه جیاوازه‌كان.\nوه‌ك ئه‌حمه‌د ده‌ڵێت كتێبخانه‌كه 88 ملیۆن بڵاوكراوه‌ی چاپكراوی له‌خۆگرتبوو، وه‌ك په‌رتوك و گۆڤار و تێزه ئه‌كادیمیه‌كان.\nوتی به‌شێكیش هه‌بوو بۆ په‌رتوكه دانسقه‌كان و ئه‌و ده‌سنوسانه‌ی ته‌نها بۆ توێژه‌ره پله‌باڵاكان له‌به‌رده‌ستدا بوون و به‌شێكی تریش بۆ ئه‌رشیفی ئه‌لیكترۆنیی په‌رتوك و رۆژنامه.\nهه‌روه‌ها وتی: "سوتاندنی كتێبخانه‌كه زۆر ئازاراوی بوو بۆ هه‌موو پشتگیریلێكه‌رانی. گه‌نجینه‌یه‌كی زانستیی یه‌كجار گه‌وره‌مان له‌ده‌ستدا. هیوادارین ئه‌م مۆنیومێنته زانستی و كولتورییه بتوانرێت نۆژه‌نبكرێته‌وه."\nله‌نێو ئه‌و داموده‌زگایانه‌دا كه به‌شدارییانكردووه له هه‌وڵه‌كاندا بۆ پشتگیریكردن له كتێبخانه‌كه، بریتیبوون له زانكۆی به‌سره بۆ نه‌وت و گاز، ناوه‌ندی توێژینه‌وه‌كانی كه‌نداوی عه‌ره‌ب له به‌سره، كۆلێژی هونه‌ره جوانه‌كان له زانكۆی دیاله و یه‌كێتی نوسه‌رانی نه‌جه‌ف.\nژماره‌یه‌كی به‌رچاو له رۆشنبیران و چالاكوانانیش به‌خۆبه‌خشانه هه‌ڵمه‌تێكیان له‌سه‌ر تۆڕه كۆمه‌ڵایه‌تییه‌كان دەستپێکرد بۆ به‌خشین و كۆكردنه‌وه‌ی په‌رتوك.\nهه‌ڵمه‌تی په‌رتوك كۆكردنه‌وه\nلیژنه‌ی كولتور له په‌رله‌مانی عێراق له 29 ئازار رایگه‌یاند كه هه‌ڵمه‌تێكی گه‌وره‌ی ده‌ستپێكردووه بۆ كۆكردنه‌وه‌ی په‌رتوك بۆ كتێبخانه‌كه.\nپه‌رله‌مه‌نتاری عێراقی سروه عه‌بدولواحید، كه ئه‌ندامی لیژنه‌كه‌یه، به دیارونای وت ئامانجی هه‌ڵمه‌ته‌كه نۆژه‌نكردنه‌وه‌ی ئه‌م كتێبخانه‌یه و هه‌موو كتێبخانه‌كانی موسڵه و ده‌توانرێت له‌ڕێی ئه‌م ئیمه‌یڵه‌وه په‌یوه‌ندیبكرێت: [email protected]\nخاتو سروه وتی: "كارده‌كه‌ین بۆ په‌یوه‌ندیكردن به داموده‌زگا و رێكخراوی جۆراوجۆره‌وه له‌ناوه‌وه‌ی عێراق و له ده‌ره‌وه، هه‌روه‌ها به خۆبه‌خشانه‌وه، بۆ كۆمه‌ككردنی هه‌ڵمه‌ته‌كه و كۆكردنه‌وه‌ی هه‌رچی زیاتری په‌رتوك و ده‌ستنوسە."\nوتیشی وه‌زاره‌تی په‌یوه‌ندییه‌كان به‌ڵێنیداوه په‌رتوكه‌كان بگوێزێته‌وه بۆ كتێبخانه‌كانی موسڵ و وه‌زاره‌ته‌كانی كولتور و خوێندنی باڵا و گواستنه‌وه‌ش پشتگیرییان له هه‌ڵمه‌ته‌كه كردووه.\nهه‌روه‌ها وتی: "كۆبوونه‌وه و گفتوگۆمان هه‌یه له‌گه‌ڵ زانكۆ عه‌ره‌بییه‌كان بۆ پشتیوانیكردنی زانكۆی موسڵ به په‌رتوك و داواش له كۆمه‌ڵگای نێوده‌وڵه‌تی ده‌كه‌ین به‌شداریبكه‌ن."\nناوبراو وتیشی: "ده‌بێت هه‌موو ده‌ستبه‌كاربین بۆ دانانی پلانێك بۆ بونیاتنانه‌وه‌ی هه‌موو مۆنیومێنته زانستی و مه‌عریفییه‌كانی موسڵ تاكو ئایدیۆلۆژیای تێرۆریزم له‌ڕیشه هه‌ڵكێشین و شكۆمه‌ندییه‌كه‌ی پێشووی بگه‌ڕێنینه‌وه بۆ شاره‌كه وه‌ك ناوه‌ندێكی فێربوون."\nكۆمه‌كی حكومه‌تی ناوخۆیی\nراوێژكاری پارێزگاری نه‌ینه‌وا، دوره‌ید حیكمه‌ت تۆبیا، وتی حكومه‌تی ناوخۆیی پشتگیری له هه‌وڵه‌كان ده‌كات بۆ ژیاندنه‌وه‌ی كتێبخانه‌كه‌ی زانكۆی موسڵ و كتێبخانه‌كانی تری شاره‌كه.\nتۆبیا به دیارونای وت: "ده‌بێت ده‌ست بده‌ینه ده‌ستی یه‌ك بۆ نۆژه‌نكردنه‌وه‌ی ئه‌م مۆنیومێنته كولتورییه."\nوتیشی: "دزین و سوتاندنی په‌رتوكه‌كانی كتێبخانه‌كه له‌لایه‌ن داعشه‌وه یه‌كێكه له تاوانه دڕندانه‌كانی گروپه‌كه دژی میراتی مرۆیی و كولتوریی شاره‌كه‌مان."\nهه‌روه‌ها وتی: "گروپه‌كه نه‌ك هه‌ر ئه‌م كتێبخانه‌یه و كتێبخانه گشتیه‌كانی تری وێرانكرد، به‌ڵكو كتێبخانه تایبه‌ته‌كانی خه‌ڵك، له‌وانه هی خۆم، كه كرده‌وه‌یه‌كه ره‌نگدانه‌وه‌ی تاریكیی تەواو و دواكه‌وتوویی و رقوكینه‌یانه له زانست و كولتور."\nتۆبیا وتی حكومه‌تی ناوخۆیی هه‌ماهه‌نگی ده‌كات له‌گه‌ڵ هه‌موو لایه‌نه به‌شداربووه‌كان له هه‌ڵمه‌ته‌كانی كۆكردنه‌وه‌ی په‌رتوكدا و په‌یوه‌ندیش ده‌كات به رێكخراو و زانكۆ نێوده‌وڵه‌تییه‌كانه‌وه بۆ پشتگیریكردن له بنیاتنانه‌وه‌ی كتێبخانه‌كه.


ڕێوشوێنی دەربازكردنی ڕێككەوتننامە ئەتۆمییەكە لەدەست ئێران دەرچووە\n07/12/2019 1423 جار خوێندراوه‌ته‌وه\nوەك هەوڵێك بۆ دەربازكردنی ڕێككەوتننامە ئەتۆمییەكەی ئێران، هەینی ئایندە ئەوروپییەكان لە ڤییەنا لەگەڵ ئێران كۆدەبنەوە، ئەمەش دوای ئەوەی تاران بەڵێنیدا بەردەوام بێت لەوازهێنان لە پابەندبوونە ئەتۆمییەكانی.\nنوێنەرانی بەریتانیا و فەڕەنسا و ئەڵمانیا و چین و ڕوسیا و ئێران لە كۆبوونەوەیە بەشداردەبن، كە چاوەڕوان دەكرێت ئەوروپییەكان داوا لە ئێران بكەن چی دیكە ڕێككەوتننامە ئەتۆمییەكە پیشێل نەكات، دەنا تووشی سزای تازە دەبێت لە لایەن نەتەوە یەكگرتووەكانەوە، بەڵام گریمانەی گەیشتن بە یەكلاییكردنەوەیەكی ئەو پرسە زۆر لاوازن، بەهۆی توڕەیی تاران لەو سزایانەی ئەمریكا بەسەریدا سەپاندون.\nلە مایۆی ڕابردووەوە ئێران زنجیرە هەنگاوێكی گرتوونەبەر، كە بە گوێرەی ڕێككەوتننامەكە پێشێلی پابەندەبوونەكانی دەكەن، وەك زیادكردنی پیتاندنی یۆڕانیۆم، هەروەها ڕێوشوێنێكی دیكەش هەیە، كە چاوەڕوان دەكرێت لە سەرەتاكانی یەنایەر پیادەی بكات.\nئێران لە بەرانبەر كشانەوەی ئەمریكا لە ساڵی 2018 لە ڕێككەوتننامە ئەتۆمییەكە، سورە لەسەر ئەوەی مافی پیادەكردنی ئەو هەنگاوانەی هەیە، چونكە ئەو سزایانە ئابووری ئێرانیان كۆت و بەند كردووە.\nلە مانگی ڕابردووەوە ئەوروپییەكان دەستیان كردووە بەخستنەڕووی "میكانیزمەكانی چارەسەركردنی كێشەكە"، كە لە ڕێككەوتننامەكەدا هاتووە، ئەمەش لەوانەیە خۆكردانە ببێتە هۆی ئەوەی سزاكانی نەتەوە یەكگرتووەكان دژ بە تاران دەستپێبكەنەوە.\nچاوەڕوان دەكرێت كۆبوونەوەكە بارگرژاوی بێت، بەریتانیا و فەڕەنسا و ئەڵمانیاش ئێرانیان بە برەودان بە موشەكە بالیستییەكان تۆمەتبار كردووە، كە توانستی هەڵگرتنی كڵاوەی ئەتۆمیان هەیە، ئەمەش پەیامێكی ئەوروپییەكانە بۆ نەتەوە یەكگرتووەكان.\nمحەمەد جەواد زەریفی وەزیری دەرەوەی ئێرانیش ئەو تۆمەتانەی ئەوروپییەكانی ڕەتكردنەوە و بە هیچ و پووچی لە قەڵەمدان.\nسەرباری هەڵكشانی بارگرژییەكان، چاودێران دەڵێن: چاوەڕوان ناكرێت ڕۆژی هەینی بەریتانیا و فەڕەنسا و ئەڵمانیا، میكانیزمەكانی یەكلاییكردنەوەی كێشەكان بخەنەڕوو.\nچاودێران پێیانوایە، كە ئەگەر نەتەوە یەكگرتووەكان سزاكان بەسەر تاراندا بسەپێنێت و ڕێككەوتننامەكە هەرەس بێنێت، ئەوا ئەگەری ئەوە هەیە تاران لەپەیماننامەی قەدەغەكردنی بڵاوبوونەوەی چەكە ئەتۆمییەكانیش بكشێتەوە.\nعەلی فایزی توێژەر لەكۆمەڵەی نێودەوڵەتی بۆ چارەسەری تەنگەنژەكان باس لەوە دەكات، كە دیار نییە ئەو كارە چاوەڕوانی سوودمەندی لێدەكرێت یان، نا، بەڵام هۆشداری ئەوەی داوە ڕێككەوتننامەكە بەرەو هەرەسهێنانە، چونكە ئەو ڕێوشوێنانەی كارئاسانی دەكەن بۆ گەڕانەوە ناو ڕێككەوتننامەكە بەرە بەرە بەرتەسك دەبنەوە و لە دەستی ئێرانییەكان دەردەچن.\nفایز وتیشی: هەردوولا تەنگیان پێهەڵچنراوە و سەخت و دژوارە خەیاڵی ئەوە بكەین بە ئاسانی لەو تەنگژەیە دەربچن.\nفڕانسوا نیكۆڵوی باڵوێزی فەرەنسا ئەوەی دووپاتكردەوە، كە چاوەڕواندەكرێت بارگرژییەكان بەرەو هەڵكشان بچن، وتیشی لەوانەیە ئەمجارە ڕێككەوتننامەكە هەرەس نەهێنێت، بەڵام بێ هیچ دوو دڵییەك لە ئاكامی گفتوگۆكانی ئایندە ئەگەری هەرەسهێنانی ڕێككەوتننامەكە لە ئارادایە.\nهەروەها عەلی لاریجانی سەرۆكی پەرلەمانی ئێرانیش هۆشداری ئەوەیدا، كە ئەگەر لایەنە ئەورپییەكان پەنا بەرنە بەر میكانیزمەكانی چارەسەركردنی ناكۆكییەكە بەگوێرەی ڕێككەوتننامە، لەوانەیە ئێران لێبڕاوانە چاو بە پابەندبوونەكانیدا بخشینێتەوەلەهەمبەر ئاژانسی نێودەوڵەتی ووزەی ئەتۆمی، كە سەرپەرشتیاری ڕێككەوتنە ئەتۆمییەكەیە.\nبەریتانیا و فەڕەنسا و ئەڵمانیا لە هەوڵی ئەوەدان لە ڕێگەی هێنانەكایەی میكانزمێكەوە بۆ ئاڵوگۆڕێكی بازرگان شەرعی ڕێككەوتننامەكە لەهەرەسهێنان دەرباز بكەن، بەڵام تا ئەم ساتەوەختە كۆششەكانیان بێبەرهەم بووە، ئەمەش دوڕدۆنگی ئێرانی زیاتر كردووە.\nدڵەڕاوكێ ئەوروپییەكانی واژووكەری ڕێككەوتننامەكەش لە پاشەكشێی ئێران لە پابەندبوونەكانی، ڕۆژ لە دوای ڕۆژ لە زیادبووندایە.\nڕێككەوتننامەكە میكانیزمەكانی یەكلاییكردنەوەی ناكۆكییە‌كان لەخۆ دەگرێت و بە چەند قۆناغێكیشدا تێدەپەڕێت. لەوانەیە چەند مانگێك بخایەنێت‌و بگاتە ئەوەی ئەنجوومەنی ئاسایشی نێودەوڵەتی دەنگی لەسەر بدات بەوەی ئێران بەردەوام بێت لە سوودوەرگرتن لە هەڵگرتنی سزاكان.\nفایز دەشڵێت: ئەگەر ئەو سیناریۆیە سەربگرێت، تووشی تەنگژەی "بڵاونەبونەوەیەكی ئەتۆمی گەورە" دەبین، چونكە مۆسكۆو پەكین ڕایانگەیاندە، كە دان بە دووبارە سەپاندنی سزاكاندا نانێن بەسەر تاراندا.\nفایز هەروەها وتیشی: لە كۆتاییدا ڕێچكەی گەیشتن بە چارەسەرێكی دبلۆماسی پشت بە هەنگاوەكانی ئایندەی واشنتۆن دەبەستێت، بە تایبەتیش ئەوەی پەیوەستە بە سوككردنی بەربەستەكان لە بەردەم فرۆشتنی نەوتی ئێرانی كە سەرچاوە سەرەكییەكەی داهاتی تارانە.\nفایز ئەوەشی وت: لایەنەكانی ناو ڕێككەوتننامەكە سەلماندوویانە دەستەوەستانن لەوەی بوارێكی هەناسە هەڵكێشان بۆ تاران بكەنەوە.\nچوارشەممەی ڕابردووش حەسەن ڕۆحانی سەرۆكی ئێران وتی: ئەگەر ئەمریكییەككان دەستبەرداری سزاكانی سەر ئێران بن، وڵاتەكەی ئامادەی گەڕانەوەیە بۆ سەر مێزی گفتوگۆكان.


ئه‌مریكا له كشاندنه‌وه‌ی ھێزه شه‌ڕكه‌ره‌كانی له عێراق به‌رده‌وامده‌بێت\n8/4/2021 - 08:40\nله‌میانی گه‌ڕی سێیه‌می گفتوگۆی سیتراتیژیی نێوان ئه‌مریكا و عێراق، بڕیاری به‌رده‌وامیی كشاندنه‌وه‌ی ھێزه شه‌ڕكه‌ره‌كانی ئه‌مریكا له عێراق ده‌ركرا.\nگه‌ڕی سێیه‌می گفتوگۆی ستراتیژیی نێوان ئه‌مریكا و عێراق، دوێنێ به به‌شداریی وه‌زیری ده‌ره‌وه‌ی ئه‌مریكا، ئانتۆنی بڵینكن و ھاوتا عێراقییه‌كه‌ی، فواد حوسێن و ژماره‌یه‌ك دیپلۆماتی دیكه به‌شێوه‌ی ئۆنلاین به‌ڕێوه‌چوو.\nله دوای كۆبوونه‌وه‌ی ھه‌ردوولا، راگه‌یه‌ندراوێكی ھاوبه‌ش بڵاوكرایه‌وه و تێیدا جه‌خت له‌وه‌كرایه‌وه كه ئه‌مریكا رێز له یه‌كپارچه‌یی خاك و سه‌روه‌ری عێراق ده‌گرێت.\nھه‌ر له راگه‌یه‌ندراوه‌كه‌دا ئاماژه به گرنگی ھه‌ماھه‌نگی به‌ھێزی ئابووریی نێوان ئه‌مریكا و عێراق كرا و جه‌ختیش له هاویشتنی ھه‌نگاوی نوێ له‌مه‌ڕ رۆڵی كۆمپانیا ئه‌مریكییه‌كان له گه‌شه‌پێدانی عێراق كرایه‌وه.\nهه‌روه‌ها ئه‌وه‌ش خراوه‌ته‌ڕوو كه سه‌ربازانی ئه‌مریكا له عێراق له‌سه‌ر بانگێشتی حكوومه‌تی به‌غدا به‌مه‌به‌ستی پشتیوانییكردنی ھێزه ئه‌منییه‌كانی عێراق له به‌ره‌نگاربوونه‌وه‌ی داعش، له وڵاته‌كه‌دا بوونیان هه‌یه.\nله راگه‌یه‌ندراوه ھاوبه‌شه‌كه‌ی نێوان ئه‌مریكا و عێراق هه‌روه‌ها ھاتووه: "بۆ له‌مه‌ودوا ھێزه‌كانی ئه‌مریكا و ھاوپه‌یمانان به زۆری ئه‌ركی راوێژكاریی و راھێنان ده‌گرنه ئه‌ستۆ، به‌مه‌ش ده‌رگا بۆ گواستنه‌وه‌ی ھێزه شه‌ڕكه‌ره‌كانی ئه‌مریكا بۆ ناوچه‌كانی دیكه ده‌كرێته‌وه".\nھاوكات ئاماژه به‌وه‌شكراوه كه له كۆبوونه‌وه‌كانی داھاتوو واده‌ی كشانه‌وه‌ی ھێزه شه‌ڕه‌كه‌ره‌كانی ئه‌مریكا له عێراق دیاری ده‌كرێت و له ئێستادا سه‌ربازانی ئه‌مریكا و ھێزه‌كانی ھاوپه‌یمانان ئه‌ركی راھێنان و راوێژكاریی به‌جێده‌گه‌یه‌نن.


ئێران جارێکی تر باس لەناوبژیوانی وڵاتەکەی و سعودیە دەکات\nسەردانەی ئەم دواییەی مستەفا کازمی بۆ ئێران\nوەزارەتی دەرەوەی ئێران راستی و دروستی ناوبژیوانی نێوان وڵاتەکەی و سعودیەی ئاشکراکرد، لە کاتی سەردانەکەی مستەفا کازمی سەرۆک وەزیرانی عێراق بۆ تاران.\nئەمیر موسەوی وتەبێژی وەزارەتی دەرەوەی ئێران رایگەیاند "ئەوەی لە نێوان سعودیە و ئێراندا هەیە لێتێنەگیشتنە، هۆکارەکەشی هەندێک دەوڵەتە، چونکە لایەنی لێکچوو لە نێوان سعودیە و ئێراندا گەلێک زۆرە".\nوتەبێژی وەزارەتی دەرەوەی ئێران وتی "لەکاتی سەردانەکەی مستەفا کازمی سەرۆک وەزیرانی عێراق بۆ تاران، هیچ گفتوگۆیەک نەکراوە سەبارەت بە ناوبژیوانی لەنێوان ئێران و سعودیەدا".\nموسەوی ئاماژەی بەوەشکرد، بەرقەراربوونی ئاسایش و ئارامی لەناوچەکەدا، هەموو دەوڵەتانی ناوچەکە لێی سوودمەند دەبن، بۆیە ئێران باوەڕی بە ڕێزگرتن لە یاسا و مافە نێودەوڵەتییەکانە، بەپێویستیشی دەزانێت ناکۆکییەکان بەڕێگەچارەی ئاشتیانە چارەسەر بکرێت و دەشیەوێت ئاشتی لەناوچەکەدا بەرقەرار ببێت، چونکە لە بەرژەوەندی هەموو لایەکە.\nلەبەشێکی تری وتەکانیدا وتەبێژی وەزارەتی دەرەوەی ئێران دوویاتیکردەوە، ئێران ئامادەیی بەردەوامی خۆی دەردەبڕێت بۆ گفتوگۆ لەگەڵ وڵاتانی ناوچەکەدا لەوانەش سعودیە، جا لەڕێگەی ناوبژیوانییەوە بێت یان بێ ناوبژیوانی.\nلە کۆتایی وتەکانیدا موسەوی جەختیکردەوە، وڵاتەکەی دەیەوێت ئاڵۆزیەکان نەهێڵێت و چارەسەری ناکۆکی و لێکتێنەگەیشتنەکان بکات لەگەڵ سەرجەم دەوڵەتاندا، بە تایبەت وڵاتانی ئیسلامی، چونکە پێی وایە ناکۆکییەکان تەنها دوژمنان و ئیسرائیل سودی لێ دەبینن.\nمستەفا کازمی سەرۆک وەزیرانی عێراق ڕۆژی ٢١ ئەم مانگە بەسەرۆکایەتی شاندێکی باڵای وڵاتەکەی سەردانی تارانی کرد، وەک یەکەم سەردانی بۆ دەرەوەی وڵاتەکەی لەوەتەی پۆستی سەرۆک وەزیرانی عێراقی وەرگرتووە .\nلەکاتی سەردانەکەی کازمی بۆ تاران، قسە و لێکدانەوەی زۆر کرا، کە گوایە کازمی بۆ ناوبژیوانی نێوان سعودیە و ئێران هەوڵەکانی خستووەتە گەڕ، یەکێکیش لە ئەجەندای سەردانەکەی بۆ تاران ئەوە بووە.


سارکۆزی بەبەراورد لەگەڵ هو | چرای ئازادی\nچرای ئازادی > ئابوری > سارکۆزی بەبەراورد لەگەڵ هو\nسارکۆزی بەبەراورد لەگەڵ هو\nهیچ رێسایه‌ک نیه له رێسای 95%دا زیاتر جێگای متمانه بێت. رێساکه‌ش ئه‌وه‌یه: له95%ی ئه‌وه‌ی له‌باره‌ی ئابوری و داراییه‌وه ده‌یخوێنیته‌وه یان ئه‌وه‌تا هه‌ڵه‌یه یاخود په‌یوه‌ندی به‌مه‌سه‌له‌که‌وه نیه. هه‌ر بۆ نمونه بڕوانه ئه‌و وانه‌یه که گوایه له گرانی گه‌وره‌ی ساڵی 1929-1933 وه‌وه‌رگیراوه و به‌رده‌وام دووباره ده‌کرێته‌وه. به‌گوێره‌ی زۆربه‌ی پێوه‌ره‌کان، هه‌رسهێنانی بازاڕی بۆرسه‌ی (پشکه‌کان) ساڵی 1929 ئه‌و پریشکه بوو که خلۆربوونه‌وه‌ی ئابوری بزواند. ئایا ئه‌مه رێگه‌ی تێده‌چێت؟\nدواجار بازاڕی بۆرسه له تشرینی دوومی 1929دا ده‌ستیکرده‌وه به‌هه‌ستانه‌وه، و له‌ناوه‌ڕاستی نیسانی 1930دا گه‌یشته‌وه ئاستی پێش هه‌ره‌س. به‌پێچه‌وانه‌ی بڕوای باوه‌وه، ئه‌وه فه‌شه‌له مه‌زنه‌کانی حکومه‌ت بوو، نه‌وه‌ک هه‌ره‌سی بازاڕی بۆرسه، که‌پاڵیان به ویلایه‌ته یه‌کگرتوه‌کانه‌وه نا به‌ره‌و گرانی گه‌وره. ئه‌وه فێدره‌ل ریزێرڤ بوو که ئه‌و دێوه‌زمه‌یه‌ی خوڵقاند. به‌درێژایی مه‌ودای گرانی گه‌وره، رێژه‌ی دابینکردنی پاره به‌بڕی 25% دابه‌زی. ئه‌مه‌ش ئابوری خسته مه‌رگی نغرۆبوونی دائاوسان (پێچه‌وانه‌ی هه‌ڵئاوسان)، و ئاستی نرخ به‌راده‌ی 25% داشکا.\nفێدره‌ل ریزێرڤ تاقه به‌رپرسیار نه‌بوو له‌م مه‌سه‌له‌یه. یاسای بازرگانی سموت هۆڵی که له حوزه‌یرانی ساڵی 1930 دا و به‌ناوی زرگارکردنی کاره‌وه کرا به‌یاسا یه‌کێکی دیکه‌یه له هۆکاره‌کان. ئه‌م ده‌ستێوه‌ردانه‌ش بوو به‌مایه‌ی زیادکردنی گومرگ له‌لایه‌ن ئه‌مه‌ریکاوه به‌ڕێژه‌ی زیاتر له50%. راسته‌وخۆ به‌دوای ئه‌ویشدا گومرگی تۆڵه‌ئامێز له‌لایه‌ن 60 وڵاته‌وه سه‌پێنران به‌سه‌ر هاورده‌دا. له ئه‌نجامدا، بازرگانی نێوده‌وڵه‌تی هه‌ره‌سی هێنا و راده‌ی بێکاری له ئه‌مه‌ریکا له 7.8% له‌مانگی حوزه‌یرانی 1930دا، به‌رزبووه‌وه بۆ 24.7% له‌ساڵی 1933دا.\nسه‌رباری گومرگی سموت هۆڵی، ئیداره‌ی سه‌رۆک هێربه‌رت هوڤه‌ر و گۆنگرێسی زۆرینه دیموکرات گه‌وره‌ترین زیادکردنی باجیان له‌مێژووی ئه‌مه‌ریکادا سه‌پاند، که‌ترۆپکی باجی داهات له25% وه‌فڕی بۆ 63%. ئه‌گه‌ر هه‌موو ئه‌م سیاسه‌تیکارانه‌ی حکومه‌ت به‌س نه‌بووبێتن بۆ وێرانکردنی ئابوری، ئه‌وا عه‌هدی نوێی ئیداره‌ی سه‌رۆک رۆزه‌ڤێڵت بوو به‌مایه‌ی خولقاندنی نادڵنیایی سیسته‌می له‌به‌ر ئه‌وه‌ی سیاسه‌تیکاره گرنگ و دیاره‌کان زوو زوو ده‌گۆڕان. له‌ئه‌نجامدا، وه‌به‌رهێنه‌ران ده‌سڵه‌مینه‌وه له‌وه‌ی که پاره‌بخه‌نه پرۆژه‌ی نوێوه‌و وه‌به‌رهێنانی تایبه‌ت هه‌ره‌سی هێنا.\nده‌ستێوه‌ردانه‌کانی حکومه‌ت نه‌ک هه‌ر نه‌خۆشه‌که‌ی رزگار نه‌کرد، به‌ڵکو خه‌ریک بوو ببێته هۆی کوشتنیشی. به‌ڵام تۆ ئه‌مه‌ت بۆ ده‌رناکه‌وێت ئه‌گه‌ر گوێرادێری ئه‌و قسانه‌بیت که ئه‌مڕۆ له‌باره‌ی تۆقینه گه‌وره‌که‌ی 2008-2009 وه‌ده‌کرێن. له‌راستیدا، سیاسه‌تمه‌داران نوسه‌رانی بیروڕا له سه‌رتاسه‌ری دنیادا به‌داخه‌وه گه‌ڕاونه‌ته‌وه سه‌ر هه‌مان قه‌وانی گرانی گه‌وره و هه‌مان ئه‌و وانه مێژووییه هه‌ڵانه به‌کارده‌هێنن بۆ رێبه‌ریکردنی سیاسه‌تیکار و پاساودانی ده‌ستێوه‌ردانه زه‌به‌لاحه‌کانیان.\nوانه‌یکی راسته‌قینه هه‌یه که ده‌بێت له‌مێژووی سوڕی بزنسه‌وه وه‌ریبگرین، ئه‌ویش ئه‌وه‌یه که ئه‌گه‌ر لێگه‌ڕیین ئه‌و سوڕان به‌سروشتی خولی خۆیان ته‌واو بکه‌ن، ئه‌وا داکشانی سه‌خت هه‌ستانه‌وه‌ی خێرای به‌دوادا دێت. بۆ نمونه، له سستیه‌که‌ی ساڵی 1921دا، نرخی جومله‌و به‌رهه‌می پیشه‌سازی و دامه‌زراندنی کرێکارانی کارگه‌به‌رێژی 30% و زیاتر، دابه‌زین. له ناوه‌ڕاستی ساڵی 1921دا گه‌یشتن به‌نزمترین ئاست. به‌ڵام به‌هۆی نه‌بوونی ده‌ستێوه‌ردانی ده‌وڵه‌تیه‌وه، ئابوری به‌شێوه‌یه‌کی سروشتی هه‌ستایه‌وه سه‌رپێیخۆی، و به‌هاتنی ساڵی 1922 به ته‌واوی چاکبووه‌وه.\nبه‌ڵام سه‌رباری ئه‌وانه‌ش، ئه‌م قه‌یرانه‌ی ئێستا، سیاسه‌تمه‌دارانی هه‌ژاندووه. یه‌کێک له‌هه‌ره چالاکترینی ئه‌و سیاسه‌تمه‌دارانه بریتیه له نیکۆلاس سارکۆزی سه‌رۆکی فه‌ره‌نسا. له‌پاڵ هه‌ڵمه‌ته‌که‌یدا بۆ کۆنترۆڵکردنی کرێی کارمه‌نده باڵاکانی بانکه‌کان، دیدی گه‌وره‌تریشی هه‌یه. ده‌یه‌وێت خۆی له “بایه‌خی کوێرانه به‌تێکڕای به‌رهه‌می خۆماڵی GDP” به‌دوربگرێت. سارکۆزی پێیوایه که تێکڕای به‌رهه‌می خۆماڵی پێوه‌رێکه‌ناتوانێت “به‌خته‌وه‌ری” بپێوێت.\nهه‌روه‌ها بۆ راستکردنه‌وه‌ی ئه‌و ناته‌واویه‌ی که ئه‌و بانگێشه‌ی بۆ ده‌کات، سه‌رۆک سارکۆزی “کۆمیسیۆنی پێوانی ئه‌دائی ئابوری و گه‌شه‌ی کۆمه‌ڵایه‌تی” دامه‌زراندوه. ئه‌و کۆمسیۆنه‌ش له‌لایه‌ن دوو ئابوریناسی خاوه‌نی خه‌ڵاتی نوبێڵه‌وه سه‌رۆکایه‌تی ده‌کرێت: جۆزێف ستیگلیتز له‌زانکۆی کۆڵۆمبیا له‌نیۆرک، هه‌روه‌ها ئه‌مارتیا سێنی زانکۆی هارڤارد. راپۆرتی کۆمسیۆن که له مانگی ئه‌یلولی 2009 دا بڵاوکرایه‌وه، ئه‌و که‌موکورتیه زانراوانه ده‌خاته‌ڕوو که په‌یوه‌ستن به‌پێوانه‌ی داهاتی نه‌ته‌وه‌یه‌وه، به‌پێوه‌ری تێکرای به‌رهه‌می خۆماڵیشه‌وه.\nله‌گه‌ڵ ئه‌مه‌شدا، کۆمیسیۆنه‌که نه‌یتوانیوه هیچ پێوه‌رێکی نوێ و جێگه‌ی متمانه‌به‌رهه‌م بهێنێت که ببێته پێوه‌ری سه‌رجه‌می ته‌ندروستی ئابوری. ئه‌و کۆمیسیۆنه به‌بێ گومان له‌مێژوودا وه‌ک یه‌کێک له‌فیشه‌که شێته‌کانی سارکۆزی تۆمارده‌کرێت، به‌بی هه‌بوونی هیچ پێوه‌رێک بۆ “به‌خته‌وه‌ری” له ئه‌نجامه کۆتاییه‌که‌یدا.\nله‌داهاتووی نزیکدا، پێوه‌ری تێکڕای به‌رهه‌می خۆماڵی، هاوشانی پێوه‌ره ئابوریه‌کانی دیکه، وه‌ک بناغه ده‌مێننه‌وه بۆ ئابوری و دارێژه‌رانی سیاسه‌تیکار. سه‌رۆک ‘هو’ی چین ئه‌مه‌ی له وته‌یه‌کیدا روونکردوه له‌باره‌ی گۆڕانی که‌شوهه‌وا له‌به‌رده‌م کۆمه‌ڵه‌ی گشتی نه‌ته‌وه‌یه‌کگرتوه‌کان له ئه‌یلولی 2009دا، له‌کاتێکدا که ملیدا بۆ “سه‌وزییبوون”، سه‌رۆکی چین هو جه‌ختی له‌وه کرده‌وه‌که ئه‌و وڵاتانه‌ی له‌پێگه‌یشتندان پێویسته روو بکه‌نه ”گه‌شه‌ی”.\nئه‌مه‌ش وه‌ک ئه‌وه وابوو سه‌هۆڵاو بکه‌یه‌ت به‌سه‌ری سه‌رۆک سارکۆزی و که‌سانی تردا که باوه‌ڕیان به‌ده‌ستێوه‌ردان هه‌یه. له‌دواجاردا، گه‌شه‌ی تێکڕای به‌رهه‌می خۆماڵی و ئاسته‌کانی تێکڕای به‌رهه‌می خۆماڵی بۆ تاکه‌که‌س به‌شێوه‌یه‌کی راسته‌وخۆ و پۆزه‌تیڤ په‌یوه‌ستن به‌و پێوه‌رانه‌وه که کارایی بازاڕی ئازاد و ئاسانی بزنسکردن ده‌پێون. ئه‌مه‌ش هه‌موو مه‌سه‌له‌که‌نیه. گه‌شه‌ی ئابوری به‌مانای وشه بریتیه له مه‌سه‌له‌ی ژیان و مردن. وه‌ک له‌م خشته‌یه‌دا دیاره، خۆشگوزه‌رانی (که به پێوه‌ری ستاندارد ده‌پێورێت) کاریگه‌ری پۆزه‌تیڤی هه‌یه له‌سه‌ر ته‌مه‌ندرێژی (ته‌ندروستبوون). (بڕوانه‌خشته‌ی هاوپێچ).\nده‌کرێت وێنه‌یه‌کی باوه‌ڕپێکراوی ره‌وشی ئابوری به‌ده‌ستبهێنرێت له‌ڕێگه‌ی خشته‌ی نه‌هامه‌تیه‌وه له ڕێگه‌ی به‌کارهێنانی پێوه‌ری ستاندارده‌وه، که ئه‌و خشته‌یه‌ش بریتیه له تێکڕای راده‌ی هه‌ڵئاوسان، له‌گه‌ڵ راده‌ی سود (قه‌رز)، له‌گه‌ڵ راده‌ی بێکاری، به‌لێده‌رکردنی رێژه‌ی ساڵانه‌ی گۆڕان له‌تێکڕای به‌رهه‌می خۆماڵی بۆ تاکه‌که‌س. وه‌ک نمونه‌یه‌ک، بڕوانه خشته‌ی نه‌هامه‌تی نیوزله‌ندا بۆ ماوه‌ی نێوان ساڵانی 1980-2008.\nله سه‌ره‌تای 1980کاندا، ئابوری نیوزله‌ندا به‌ده‌ست ده‌ستێوه‌ردانه‌وه ده‌یناڵاند و خشته‌ی نه‌هامه‌تیه‌که‌ی له ئاستی پێوانه‌ییدا بوو. پاشان رۆجه‌ر دۆگڵاس جڵه‌وی وه‌زاره‌تی دارایی گرته‌ده‌ست و ده‌ستیکرد به گرتنه‌به‌ری چه‌ند چاکسازیه‌کی ریشه‌کێشی که له سیسته‌می بازاڕی ئازاده‌وه سه‌رچاوه‌یان گرتبوو. ئه‌مه‌ش بوو به مایه‌ی یه‌که‌مین دابه‌زینی به‌رچاوی خشته‌ی نه‌هامه‌تی نیوزله‌ندا. دابه‌زینی دووه‌می خشته‌ی نه‌هامه‌تیش له سه‌رده‌می کاری وه‌زیری دارایی روس ریچاردسۆندا رویدا له ساڵانی 1991-1993، که ئه‌ویش ژماره‌یه‌ک ریفۆرمی ئابوری لیبراڵانه‌ی زیادکرد. له کۆتایی ساڵی 1999دا، پارتی کار، به سه‌رۆکایه‌تی هێلین کلارک، له نیوزله‌ندا ده‌سته‌ڵاتی گرته‌ده‌ست و تاوه‌کو تشرینی دووه‌می 2008 له‌سه‌ر کورسی ده‌سته‌ڵات مایه‌وه. به درێژایی ئه‌و ماوه‌یه، ریفۆرمه ئابوریه ریشه‌ییه‌کان که له ساڵانی کۆتایی 80کان و سه‌ره‌تای 90کاندا کران، هه‌موویان ره‌وینه‌وه و جارێکی تر خشته‌ی نه‌هامه‌تی نیوزه‌له‌ندا دوو هێنده بوو.\nسه‌رۆک هو سه‌رنجی وانه مێژوویه‌کانی داوه و لێیانه‌وه فێربووه: “روو بکه‌ره بازاڕی ئازاد” و خۆشگوزه‌رانی و ته‌مه‌ندرێژی به‌دوادا دێت.


كورد و مێژوو … به‌ختیار محه‌مه‌د – Dengekan\nbyBaxtyar Muhamad\tMay 30, 2017\tGeneral\nپتر له دوو هه‌زار ساڵه كورد له مێژوودا ون و بێ ده‌نگه. واته ((نه ده‌نگی هه‌یه نه ڕه‌نگ)). ئه‌م سه‌د ساڵه‌ی دوایی نه‌بێ، كه له ده‌رگای سیاسه‌ته‌وه هاتۆته‌وه ناو مێژوو (كورد له مێژوودا هه‌ر ده‌رنه‌كراوه، به‌ڵكو خۆیشی خۆی ده‌ركردووه: هه‌موو ته‌به‌عیه‌تێك بۆ ئه‌وانی دیكه، خۆده‌ركردنه له مێژوودا: كورد له مێژوودا ته‌به‌عیه‌تی فارس و تورك و عه‌ره‌ب بووه؛ مێژووی هه‌موو میرنشینه‌كان وامان پێ ده‌ڵێن)؛ به درێژایی ئه‌م ماوه‌یه له زۆربه‌ی وێستگه‌كانی مێژووی ئه‌م ناوچه‌یه‌دا، كورد رۆڵی ئه‌وتۆی نه‌بووه؛ ئه‌گه‌ر هه‌شیبووبێ، ئه‌وه ڕۆڵه‌كه‌ی له به‌رژه‌وه‌ندی ئه‌وانی دیكه‌دا بووه (تورك، فارس، عه‌ره‌ب)، نه‌ك به‌رژه‌وه‌ندی خۆی.\nڕاستییه‌كه‌ی كورد نه‌ته‌وه‌یێكه (تاكه نه‌ته‌وه‌یێكی ده‌گمه‌ن)، كه دره‌نگ هه‌ستی به بوونی خۆی (وه‌ك كۆمه‌ڵگه و وه‌ك نه‌ته‌وه، واته وه‌ك قه‌واره‌یه‌كی سیاسی و شارستانی) كردووه. تورك و عه‌ره‌ب و فارس (له مێژووی ڕۆژهه‌ڵاتی ناوه‌ڕاستدا) له ڕێی ئیسلامه‌وه خزمه‌تی خۆیان كردووه، به‌ڵام كورد له ڕێی خۆیه‌وه خزمه‌تی ئیسلامی كردووه؛ له‌مه‌وه كورد له‌ماوه‌ی به موسڵمانبوونیشی (كه ده‌كاته ماوه‌ی 1400 ساڵ) نه‌یتوانی وه‌ك نه‌ته‌وه‌كانی دیكه ببێته خاوه‌ن قه‌واره‌یه‌كی سیاسی سه‌ربه‌خۆ؛ لێره‌وه كورد دووجار له ده‌ریای مێژوودا ون بوو: جارێك به‌ر له ئیسلام (به‌ر له ئیسلامبوونی)، جارێكیش له دوای ئیسلام (له دوای ئیسلامبوونی)؛ به‌م شێوه‌یه‌ش خه‌باتی كورد بۆ ئازادی و سه‌ربه‌خۆیی، خه‌باتێكی هه‌مه‌لایه‌نی یه‌كجار سه‌خت و دژواره (من باسی ئه‌وه‌ش ناكه‌م، كه سایكس پیكۆ و لۆزان له مێژووی هاوچه‌رخماندا، چ لێدانێكی كوشنده بوون بۆ ئێمه‌ی كورد)؛ به‌ڵام ئێستاش گه‌وره‌ترین گرفتی كورد ئه‌وه‌یه، كه په‌ند له مێژووی تراژیدیی خۆی وه‌رناگرێ: هه‌میشه هه‌ڵه‌كانی دوێنێی (هه‌ڵه‌كانی ڕابردووی) وه‌ك خۆی دووباره ده‌كاته‌وه: حه‌زی له قه‌واره و ده‌سه‌ڵاتی حزبی و ناوچه‌گه‌رییه، وه‌ك له قه‌واره و ده‌سه‌ڵاتی نیشتیمانیی و نه‌ته‌وه‌یی…\nPrevious زمانێ ره‌خنێ د (بارانا دره‌وا)ن یا (عه‌بدولغه‌نی كۆڤلی) دا … عبدالرحمن بامه‌رنی\nNext به‌ته‌نیشت كاك نه‌وشیروانه‌وه … عه‌زیز ڕه‌ئووف


پڕۆژەی گاردن سیتی\nپرۆژەی گاردن سیتی، یەكێكە لە پرۆژەكانی (نیشتەجێبوون)ی كۆمپانیای بەیان، كە سەر بە گروپی كۆمپانیاكانی هەڵەبجەیە، ئەم پرۆژەیە لەناو شاری سلێمانی و لەسەر رووبەری (120000) م2، جێبەجێدەكرێت. پرۆژەكە پێكدێت لە ژمارەیەك باڵەخانە، هەر باڵەخانەیەك لەسەر روبەری (1040) م2 دروستكراوە و هەر باڵەخانەكیش (820) م2 لەخۆ دەگرێت. هەر باڵەخانەیەك زیاتر لە10 نهۆمە و هەر نهۆمەی لە 4 شوقە پێكدێت و بەم شێوەیە پێكهاتی هەموو شوقەكان دەبێتە رووكن.\nخزمەتگوزارییە گشتییەكان لە گاردن سیتی دا:\n* قوتابخانەی بنەڕەتی\n* باخچەی ساوایان\n* بنكەی تەندروستی\n* بازارگا وبینای بازرگانی\n* پاركی داخراو لەژێر بیناكان وپارك لە تەنیشت بیناكان\n* شوێنی تایبەت بە یاری مندالاَن\n* شوێنی تایبەت بە زبڵ فڕێدان لە دەرەوەی هەر شوقەیەك.\n* هەر شوقەیەك كەوانتەری چێشتخانە ودەستشوَر وهەواگوَڕ (ساحبەی هەوا)و تەباخ و فڕنی هەیە\nفاكتۆری توندو تۆڵی و سەلامەت:\n* سێتێكی تایبەت لە قادرمەی ڕزگاربوون لە هەموو باڵەخانەیەكدا هەیە.\n* هەیكەلی باڵەخانەكان بە كوَنكریت دروستكراوە ولە تاقیگەش سەركەوتوبووە .\n* فایر ئەلەرم سیستەم بۆ هەموو باڵەخانەیەك دانراوە لە ڕاڕەوە سەرەكییەكاندا بۆ ناو ژوورەكانیش دانراوە.\n* لە گەراجەكاندا سیستەمی فایر فایتین بە سپرینكلەر دانراوە.\n* سیستەمی كارەبای هەموو شوقەكان بە شێوەیەك دانراوە كە لە كاتی لێدانی كارەبا (نتلە)یەكسەر كارەبای ئەو شوقەیە خۆی دەكوژێتەوە.\nشوێنی جوگرافی گاردن سیتی:\nشوقەكانی گاردن سیستی دەكەوێتە بەرزاییەكی نێوان نەخۆشخانەی 400 قەرەوێڵەیی و گەڕەكی كوردسات. پێكهاتی بەرزی شوێنی شوقەكانی جوانییەكی تایبەتی بە سەرجەم پرۆژەكە بەخشیووە، ئەمە جیا لەوەی، كە لەهەمانكاتیشدا شوێنی پرۆژەكە لەسەنتەری شارو فەرمانگە و دەزگا رەسمییەكانەوە نزیكە و گەیشتن پێیان ئاسانە.\nئاوی گەرم و غازی چێشتخانەی مەركەزی:\nلە گاردن سیتی دا ئاوی گەرم و غاز بۆ چێشتخانە بە بەردەوامی دابینكراوە. رادەی خەرجی بەكارهێنانەكەشی بۆ بەپێی پێویستی بەكارهێنەر دەبێت.\nكارەبا و ئاوی بەردەوام 24 سەعات:\nبەشێوەیەكی بەردەوام و 24 سەعات لە رۆژێكدا، كارەبا و ئاو بۆ شوقەكان دابینكراوە. جیا لە بوونی كارەبای سەرەكی، 3 دانە موەلیدەی 1 میگاواتی بۆ شوقەكانی بلۆكی (A) دابینكراوە و بۆ بلۆكەكانی (C,B) یش بەگوێرەی ژمارەی شوقەكان كارەبای پێویست دابین دەكرێت.. بۆ دابینكردنی ئاویش كۆگایەكی گەورەی ئەمباركردنی ئاو هەیە، كە بڕی پێویست ئاو بۆ شوقەكان دابین دەكات.\nدابینكردنی مەسعەد لە پاركی داخراوەوە بۆ شوقەكان:\nلەگاردن سیتی مەسعەد لە گەراجە داخراوەكانەوە بۆ ناو شەقەكان دابینكراوە، بەئاسنترین رێگا دەتوانریت بگەیتە شوقەكەی خۆت. ئەم جۆرە مەسعەدانە یەكێكە لە داهێنانە سەرەكییەكانی گاردن سیتی و لە زۆربەی شوقەكانی تری ناو سلێمانیدا مەسعەدی لەو جۆرە نییە. ئەم مەسعەدانە دوو جۆرن:\n1. مەسعەدی كەسەكان.\n2. مەسعەدی بار.\nسودەكانی گەراجی داخراویش بریتین لە :\n1- ئۆتۆمبیلەكان لەكاریگەرییەكانی ئاوو هەوا و كەش بەدوور دەبن، شوێنەكانیان دیاریكراوە و دڵنایی تەواو هەیە لەسەریان.\n3- ئاسنكاری كراوە بۆ گەیشتن بە مەسعەدەكان\n4- پاراستنی منداڵ و پیر و نەخۆش لە كاریگەری ئاوو هەوا و سەرما بوون.\n5- ئاسنكارییەكی تەواو بۆ هاتوچۆی كەم ئەندامان.\nعەزل لە نێوان شوقەكاندا:\nشوقەكان بەجۆرێك دروستكراون، كە لەنێوان هەر دوو شوقەیەكدا عازلی خۆی هەبێت و رێگا بگرێت لە گواستنەوەی دەنگ.\nبوونی پلیكانە بۆ ئەگەری رووداو:\nلە شوقەكانی گارن سیتی دا، لەپاڵ بوونی پلیكانەیەك بۆ كاروباری گشتی و هاتوچۆی ئاسایی، پلیكانەیەكیش بۆ كاتەكانی ئەگەری ئاگر كەوتنەوە و دابینكراوە، سەلامەتی دانیشتوانی بەتەواوی رەچاوكراوە.\nسیستەمی عەزلی گەرما و سەرما:\nدیواری شوقەكانی گاردن سیتی بەشێوەیەك دروستكراوە كە عەزلێكی تەواوی گەرما و سەرما دەكات. لەدیوارەكاندا سیستەمی EPS دانراوە كە بەهۆی چەند چینێكەوە رێگا لەكاریگەرییەكانی گەرما و سەرما بۆ ناو شوقەكان دەگرێت. EPS پێكهاتێكی ئەستورە و دەدرێت لە بەشی دەرەوەی دیوارەكان، بەدوای ئەودا چینێكی تری لەبغ بەكاردێت و دواتریش لەبغەكە بۆیە دەكرێت.\nسیستەمی VRV بۆ دابینكردنی هەوای گەرم و سارد:\nلە شوقەكانی گاردن سیتی دا سیستەمی VRV بۆ هەوای گەرم و سارد دابینكراوە. ئەم سیستەمە بەشێوەیەكە، كە سیستەمێكی نیمچە مەركەزییە. بەهۆی ئەم سیستەمەوە دەتوانیت بە دوو ئاوتدۆر 6 ئیندۆر كار بكات و ئەمەیش خەرجی بەكارهێنانی كارەبا بۆ بەكارهێنەر كەمتر دەكاتەوە و سەرجەم ژوور و بەشەكانی شوقەكە هەوای گەرم و ساردیان دەبێت.\nپانتاییەكی زۆر بۆ سەوزایی و باخچە:\nلە 60% ی روبەری پرۆژەی گاردن ستی تەرخانكراوە بۆ باخچە و سەوزایی و پێداویستییەكانی.\nئاستی شارەزایانی پرۆژەكە:\nكۆمپانیای بەیان، لە جێبەجێكردنی پرۆژەی گاردن سیتی دا باشترین ئەزموون و ئاستەكانی دیزاین و بیناسازی ئەورپی و جیهانی لەبەر چاو گرتووە. سەرجەم ئەو دیزاینەر و ئەندازیار و جێبەجێكەرانەی لە پرۆژەكەدا كار دەكەن، خاوەن ئەزموونێكی زۆر و نوێ و جیهانین.\nرادەی بەدەنگەوە هاتنی كڕیار:\nشوێن و كواڵێتی شوقەكانی گاردن سیتی وایكردووە، كە كڕیارێكی زۆر رووی تێبكەن. بلۆكی A بەتەواوی فرۆشراوە و بەشێكی زۆری بلۆكی B ، كە هێشتا لەسەرەتای دروستكردندایە، فرۆشراوە.\nشێوازی پارەدان بۆ كڕینی شوقەكانی گاردن سیتی بە سێ جار دەدرێت.\nگاردن سیتی، بلۆكی B:\nسەرباری ئەوەی كە كۆمپانیای بەیان هەوڵیداوە بە باشترین شێواز و بە باشترین كوالێتی پرۆژەكانی جێبەجێ بكات، هەوڵیشی داوە هەنگا و بە هەنگاو لە دروستكردنی بەشەكانی گاردن سیتی دا بەرەوپێشچوونی ئەزموونی بیناسازی لە كوردستان رەچاو بكات و ئاستی كارەكانی هاوشانی پێشكەوتنەكان بێت.\nئێستە لە پرۆژەی گاردن سیتی دەستكراوە بە دروستكردنی باڵەخانەكانی بلۆكی (B) كە ژمارەیان حەوت باڵەخانەیە و بریتیە لە قۆناغی دووەمی پرۆژەكە. هەر باڵەخانەیەكی قۆناغی دووەم دوو جۆر شوەی تێدایە:\n1- شوقەی یەك نهۆمی 232م2\n2- شوقەی دوو نهۆمی، دوپلێكیس 385م2\nنزیكتر لە سروشت، نزیكتر لە ژیان، وەك راستییەك:\nپرۆژەی نیشتەجێبوونی گاردن سیتی، بەگوێرەی شوێنی پرۆژەكە، كە دەكەوێتە بەرزاییەكی دڵگیری شاری سلێمانی و بەگوێرەی شێوازی دیزاینكردنی شوقەكان و بەگوێرەی رێژەیەكی زۆری سەوزایی، تا بێت ژیان لە سروشت نزیكتر دەكاتەوە و پەیامی نزیكتر لە سروشت، نزیكتر لە ژیان دەكاتە راستییەك.\nکۆمپانیای تیشک نێت


DOXATA - ئارام باله ته ي ... صراع الحلفاء في أرض الغرباء\nئارام باله ته ي ... صراع الحلفاء في أرض الغرباء\nان المشهد العراقي أصبح اليوم أكثر تأزماً مما هو عليه الأمر في لبنان ، لأن ظهور الحكومة في الأخيرة تحتاج الى توافق سوري – سعودي ، حيث الرؤية الايرانية لاتختتلف عن رؤية دمشق في تلك الساحة . أما في العراق هناك تضارب بين الأجندة والمصالح السورية والايرانية والتركية . مع وجود تدخلات أو ملاحظات سعودية أيضاً ، هذا ولا يخفى الدور الأمريكي ، الذي أراه في مصلحة العراق أكثر من الأدوار الاقليمية ، لكن مع وصول الديمقراطيين الى البيت الأبيض ، بدأ هذا الدور يتقلص ، ومع انسحاب القوات الأمريكية عام 2011 وبقاء هذا التشظي السياسي في العراق . فان العراق سيكون مضمار تجارب القوى الأقليمية المتصارعة على النفوذ في المنطقة العربية ومنطقة الشرق الأوسط .\n# يمكن قراءة النسخة الكوردية من المقال في جريدة ئه فرو ، عدد يوم الخميس\nشه‌ره‌نيخا هه‌ڤپه‌يمانان ل ئاخا غه‌ريبان\nيا ئاشكه‌رايه بۆ هه‌ر چاڤدێره‌كێ سياسي، كو پشتي پارتا (داد و گه‌شه‌پێدانێ) ل وه‌لاتێ ئۆسمانيان ده‌ستهه‌لات وه‌رگرتي، هه‌ڤنێزيكبوونه‌كا د ناڤبه‌را توركيا و سوريێ و ئيرانێ دا چێبووي، لێ ئه‌و هه‌ڤپه‌يمانيا ستراتيژيا موكوما د ناڤبه‌را سوريا و ئيرانێ دا هه‌ي مێژوويا وێ گه‌له‌ك كه‌ڤنتره.\nسروشتێ په‌يوه‌نديێن نێڤده‌وله‌تي ب خۆ ل سه‌ر به‌رژه‌وه‌نديان هاتينه ئاڤاكرن، ئه‌ڤه ژي تشته‌كێ سروشتيه.\nبۆ نموونه، هه‌ڤپه‌يمانيا سوري ژ ئيراني بۆ وي سه‌رده‌مي ڤه‌دگه‌ريت ده‌مێ ناكۆكي د ناڤبه‌را هه‌ردو باسكێن به‌عسي دا ل سوريێ و عيراقێ هه‌ي، و شه‌رێ كه‌نداڤي.\nلێ توركيا هاتيه سه‌ر خه‌تي؛ دا رۆله‌كێ سه‌ركێشيێ ل جيهانا ئيسلامي بگێريت، ب رێكا له‌يزتنا رۆلێ ناڤگينێ د ناڤبه‌را ئيسرائيل و سوريا دا؛ ژ بۆ ڤه‌ژاندنا پرۆسه‌يا ئاشتيێ ل رۆژهه‌لاتا ناڤين و واسته‌كرنێ ژ بۆ چاره‌كرنا گرفتا فايلێ ته‌هرانێ يێ نه‌وه‌وي، ئه‌ڤه زێده‌باري پێكگوهارتنا بازرگاني و به‌رژه‌وه‌ندێن ئابۆري، كو هه‌رسێ ده‌وله‌تان (توركيا، سوريێ و ئيرانێ) پێكڤه كۆم دكه‌ت.\n ئه‌ڤ هه‌رسێ ده‌وله‌ته درێكه‌فتينه كو مافێ ئيرانێ يه ته‌كنولۆژيا نه‌وه‌وي هه‌بيت. ئه‌و ل دۆر ڤه‌گه‌راندنا جۆلانا سوري ژي درێكه‌فتينه، و هه‌رسێ ژي پشته‌ڤانن پ.ك.ك بهێته ژناڤبرن.\nهه‌موو حه‌ز دكه‌ن ئه‌جندێن خۆ بسه‌پينن، و مايێ خۆ ب ره‌نگه‌كێ زيق د كاروبارێن عيراقي دا دكه‌ن و ياريان ب چاره‌نڤيسێ وێ دكه‌ن. \nئيرانێ عيراق وه‌سا دڤێت وه‌ك كووراتيه‌كا وێ يا ستراتيژي، و نه‌ڤێت شيعه ده‌ستهه‌لاتێ ژ ده‌ست بده‌ن. مه‌ره‌ما وێ يا سه‌ره‌كي مه‌ره‌مه‌كا ئايديۆلۆژي مه‌زهه‌بيه. \nد ده‌مه‌كي دا سوريا دبينيت كو هنده‌ك هه‌ڤپه‌يمانێن ته‌هرانێ بۆ وان جهێ مه‌ترسيێ نه، نه‌خاسمه پشتي حكومه‌تا (پارتا ده‌عوه) سوريا ب چه‌ندين په‌قاندنێن ل عيراقێ چێبووين تاوانباركري، و داخوازكري دادگه‌هه‌كا نێڤده‌وله‌تي بهێته پێكئينان و سوريا تێدا يا تاوانبار بيت.\nترسا سوريا ترسه‌كا ئێمناهيێ يه به‌ري هه‌ر تشته‌كي، و وان نه‌ڤێت كه‌س د ده‌ستهه‌لاتێ دا بۆ وان ئاريشه‌يان دروست بكه‌ت. \nلێ توركيا دڤێت چاره‌يه‌كێ ڤه‌بينيت بۆ ئاريشه‌يا (پ.ك.ك)، كو هنده‌ك هێرشێن خۆ ژ چيايێن كوردستانێ دهينن. و ئيسته‌نبۆلێ دڤێت بازارێ عيراقي ب كه‌ل و په‌لێن توركي نقوم بكه‌ت و ژێده‌رێن وزه‌يا عيراقي ب ئه‌رزانترين بها بده‌ستخۆڤه بينيت. \nل گۆره‌ي ڤان به‌رژه‌وه‌ندێن جوداجودا و ئارمانجێن جياواز، هه‌ر ده‌وله‌ته‌ك ژ ڤان سێ ده‌وله‌تان بزاڤێ دكه‌ت حكومه‌ته‌كا عيراقي ل دووڤ پيڤه‌رێن وێ بهێته‌دانان.\nره‌نگه ئيران هند گرنگيێ نه‌ده‌ته كه‌سه‌كێ يان پارته‌كا ده‌ستنيشانكري هند كو گرنگيێ دده‌ته حكومه‌ته‌كا شيعي يا لايه‌نگر بۆ ته‌هرانێ.\nسوري پتر حه‌زدكه‌ن حكومه‌ته‌كا علماني يا نيزيكتر بۆ ئايديۆلۆژيا نه‌ته‌وي يا عه‌ره‌بي هه‌بيت، ژ به‌ر هندێ ره‌نگه هه‌بوونا (عه‌لاوي) د ده‌ستهه‌لاتێ دا پتر جهێ دلخۆشيا سوريان بيت، و دبيت ژي ئه‌ڤه بۆ وان ژ هه‌موويان باشتر بيت.\nلێ ئاريشه ئه‌وه كو ئيرانێ (عه‌لاوي) نه‌ڤێت، و سوريا ژي (مالكي) نه‌ڤێت، د ده‌مه‌كي دا ديتنا توركي ئه‌وه كو هه‌ڤپشكيه‌كا نيشتيماني د ناڤبه‌را (عه‌لاوي + مالكي) دا په‌يدابكه‌ت ژ بۆ پێكئينانا حكومه‌ته‌كێ كو شيان هه‌بن ئاساييشێ بسه‌پينيت؛ ژ بۆ به‌رژه‌وه‌ندا كۆمپانيێن توركي يێن وه‌ربه‌رهێنانێ، و وه‌رگرتنا هه‌لويسته‌كێ ڤه‌بر هه‌مبه‌ر كێشه‌يا (پ.ك.ك)ێ. \nلێ تشتێ بالكێش ئه‌وه كو چ ژ ڤان ده‌وله‌تان داخوازا په‌راوێزكرنا كوردان ناكه‌ن!! ره‌نگه ژ بۆ خزمه‌تا وان لايه‌نێن ئه‌و پشته‌ڤانيا وان دكه‌ن د پرۆسه‌يا سياسي يا عيراقي دا، چونكو كوردان سه‌نگ و كارتێكرنا خۆ هه‌يه.\nره‌وشا سياسي يا عيراقي نۆكه ژ يا لوبنانێ ئالۆزتره، چونكو خۆيابوونا حكومه‌ته‌كا لوبناني پێدڤي ب ته‌وافقه‌كا سوري- سعودي هه‌يه، و ديتنا ئيراني د ڤێ مه‌يدانێ دا ژ ديتنا سوري جودا نينه.\nلێ ل عيراقێ هه‌ڤدژيا د ناڤبه‌را ئه‌جه‌نده و به‌رژه‌وه‌نديێن سوري و ئيراني و توركي دا هه‌ي، ل گه‌ل هه‌بوونا هنده‌ك مايتێكرنان يان تێبينيان ژ لايێ سعوديێ ژي ڤه.\nئه‌ڤه و رۆلێ ئه‌مريكي ناهێته ڤه‌شارتن، كو ب ديتنا من ئه‌ڤ رۆله پتر ژ رۆلێن هه‌رێمايه‌تي د به‌رژه‌وه‌ندا عيراقێ دا ، لێ ل گه‌ل گه‌هشتنا ديموقراتيان بۆ كۆچكا سپي، ئه‌ڤ رۆله يێ كێم دبيت.\nو ل گه‌ل ڤكێشانا هێزێن ئه‌مريكي ل سالا 2011و مانا ته‌رابه‌رايا سياسيا عيراقي، عيراق دێ بيته جهێ تاقيكرنێن هێزێن هه‌رێمايه‌تي، كو شه‌ره‌نيخێ ل سه‌ر نفوزێ ل ده‌ڤه‌را عه‌ره‌بي و ده‌ڤه‌را رۆژهه‌لاتا ناڤين دكه‌ن.\nماسته‌ر ب ياسايێ


چوارشەممە نۆکیای Lumia 920 بە شارژەری بێ سیمەوە نمایش دەکرێت | kurditgroup\nچوارشەممە نۆکیای Lumia 920 بە شارژەری بێ سیمەوە نمایش دەکرێت\nکۆمپانیای نۆکیا، بەرهەمێکی نوێ بەناوی Lumia 920 لە کۆنفرانسێکی تایبەت، وێڕای مایکرۆسۆفت لە ڕۆژی چووارشەممە ٥ ی سێپتەمبر، دەخاتە ڕوو و نمایشی دەکات. چەند وێنەیەک لەم ئامێری مۆبایلە لە چەند سەرچاوەی باوەڕپێکراوەوە بڵاو بوونەتەوە.\nلومیا ٩٢٠ دەبێتە ئاڵا هەڵگڕی ئەو ئامێرانەی وا پلاتفۆری ویندۆز فۆنییان هەیە لە بەر ئەوەی خاوەنی چەند تایبەتمەندی رەقەواڵەی جێگای سەرنجە.\nبە پێی سەرچاوەکانی نزیک لە ویندۆز فۆن ، کۆمپانیای نوکیا ئەم ئامێرە نوێیەی خۆی بە شارژەری بێسیم ( وایەرلێس) تەیارکردووە . ئەوش لە ڕیگای شرێتێکی مێگناتیسی پشت ئامێرەکە کە پاڵپشتی بار کردنی بێ سیمی هەیە لە پاڵپشتی لە ستانداردی وزەی Qi دەکا\nجیا لەم تایبەتمەندییە، لومیا٩٢٠ی نۆکیاخاوەنی ڕامێکی ١ گیگابایتیە و ڕێکخەرێکی ١.٥ گیگاهێرتزی ٢ پاڵووە . شاشەی٤.٥ئینچی HD هەیە .\nهەروەها پڕۆپاگەندە کراوە کە ئەم ئامێرە خاوەنی کامێرای PureView کە پێشتر کامێرایەکی ٤١ مێگاپیکسێلی بۆ نۆکیا ٨٠٨ لێ دابوو . بەڵام ئەوەتان پێ ڕابگەیێنم کامێراکەی PureView لە سەر ئەم کامێرایە تەنیا ٨ مێگاپیکسێلە نەک ٤١ م.پ ، هەروەها کامێرایەکی ١.٣ م.پ لە پێشەوەی ئامێرەکە گۆنجێندراوە .\nگریمانە دەکرێ ئەم مۆبایلە هۆشمەندەی نۆکیا لە کۆتاییەکانی مانگی ئۆکتۆبەر یا لە مانگی نۆڤەمبەر دا بکەوێتە بازاڕەوە .\nدەستخۆش هیوادارم بەم بەرهەمەێ بێتۆ نێو بازنەی كێبەركێكانی بەڵام تا پشت بە مایكرۆسۆفت ببستێت هەر زۆرتر دائەڕمێت .:)\nوەک چۆن مرۆڤ و ئەوانی تر کۆتای تەمەنیان هەیە، بۆ کۆمپانیاکانیش هەمان شتە، بڕوام وایە عەرشی ئیمپراتۆر تا سەر کەس بۆ کەس دەست نادا، رۆژگارێک نۆکیا باڵادەستی یەکەمی بازاڕی دەستی بوو، وا ئەمڕۆ وەک پیاوە نەخۆشەکەی دەوڵەتی عوسمانی لێهاتووە، هاکا کەوت بەلادا. خۆزگە کەسێک وەڵامی ئەو پرسیارای منی دەدایەوە.\nبۆچی نۆکیا کەتووە بە رق و قیندا بەرامبەر ئاندرۆید و ئامادە نیە ئەم سیستمە لەسەر دەستی یەکانی دابمەزرێنێت. زۆر لەچاودێرانی بواری مۆبایل پێ یان وایە هێشتا نۆکیا توانای کێ بڕکێ ی بازاڕی ماوە گەر هاتوو گرێبەستی لەگەڵ گووگڵ کرد دەربارەی ئاندرۆید.


ئەسکەراوا - ویکیپیدیا، ئینسایکڵۆپیدیای ئازاد\nعسگرآباد کوە - Asgarābād\nپۆتانەکان: 37°44′14.5″N 45°00′22.5″E / 37.737361°N 45.006250°E / 37.737361; 45.006250پۆتانەکان: 37°44′14.5″N 45°00′22.5″E / 37.737361°N 45.006250°E / 37.737361; 45.006250\nئەسکەراوا گوندێکە، کەوتووەتە گوندەواری نازیا ئەڤراز، ناوچەی نازی، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nئەسکەراوا ھاوسنوورە لەگەڵ ئەم گوندانە:\nلە باکوورەوە لەگەڵ گوندی ئیمام کەندی.\nلە باشوورەوە لەگەڵ گوندی حەسارا بەھرام خان.\nلە ڕۆژھەڵاتەوە لەگەڵ شارەدێی نۆشینشار.\nلە ڕۆژاواوە لەگەڵ گوندی سنجی.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٨٨٠) کەس و (٢١١) خێزان بووە.\nوەرگیراو لە «https://ckb.wikipedia.org/w/index.php?title=ئەسکەراوا&oldid=908155»


باڵیۆزی ئێران: رەنگە ناچاربین ئۆپراسیۆن دژی بەرهەڵستکارانمان لە هەرێم ئەنجام بدەین\nHome›هەواڵ›ڕۆژهەڵاتی ناوەڕاست›باڵیۆزی ئێران: رەنگە ناچاربین ئۆپراسیۆن دژی بەرهەڵستکارانمان لە هەرێم ئەنجام بدەین\nباڵیۆزی ئێران لە بەغدا دەڵێت، گروپە بەرهەڵستکارەکانیان لە هەرێمی کوردستانەوە بەردەوامن لە کردنە ئامانجی هێزەکانی سەر بە تاران، بۆیە بۆ راگرتنی ئەو هێرشانە دوور نییە پەنا بۆ ئۆپراسیۆنی سەربازی ببەن.\nئیرەج مەسجدی، باڵیۆزی ئێران لە بەغدا سەبارەت بە هەڕەشەکانیان لە دژی حزبەکانی رۆژهەڵات بە میدیای فەرمی عێراقی راگەیاندوە: “پێویستە هەرێمی کوردستان ڕێگەنەدات ئەو گروپانەی لەسەر سنورن ئێران بکەنە ئامانج”. وتیشی، “ئێمە چەندینجار داوامان لەهەرێم و حکومەتی ناوەندی کردووە ئەو کارانە ڕابگرن، بەڵام بەداخەوە هێشتا ئەو گروپە دژە شۆڕشانە سنور دەبەزێنن و کاری تیرۆرستی دەکەن و دەگەڕێنەوە هەرێمی کوردستان.”\nراشیگه‌یاند، “پێویستە ئەوە ڕابگیرێت، ئەگەرنا کۆماری ئیسلامی ئێران ناچار دەبێت کردەی سەربازی دژی ئەو گروپانە ئەنجامبدات.” ئه‌وه‌شی وتووه، “ئێمە بەهیچ شێوەیەک نامانەوێت ناوچە سنورییەکان و هەرێمی کوردستان توشی زیان بن.”\nباڵیۆزی ئێران لە بەغدا داواشی کرد لەبەرپرسانی هەرێمی کوردستان و حکومەتی عێراق کرد كه “ئەو کێشەیە بەشێوەیەکی جدی چارەسەر بکەن.”\nئەمەش دوای ئەوە دێت کە لە ماوەی رابردوودا بەرپرسانی سەربازی ئێران چەندین جار هەڕەشەیان لە حزبەکانی رۆژهەڵاتی کوردستان کرد و بۆ ماوەی نزیکەی هەفتەیەکیش لە رێگەی تۆپخانە و فڕۆکەی بێ فڕۆکەوانەوە بنکە و بارەگاکانی ئەو حزبانەیان لە ناوچە سنوریەکانی هەرێم کردە ئامانج.


ڕێباز عەلی :: بابەکر دڕەیی و پۆست و سوکایەتیەکانی ئیخوانچیەکان … – WTARIKURD\nتێبینی / ناویی نوسەر دانراوە .\nوا ئیخوانچیەکانی نێو گۆڕان پەیتا پەیتا شۆڕەسوارەکانی گۆڕانخواز ئەگلێنن . دەموچاوی ئیخوان زاڵ بووە بەسەر گۆڕاندا . میدیای گۆڕان میدیای ئیسلامی سیاسیە . ئیخوانەکانی نێو گۆڕان دێننە پێش و بە خەڵکیان دەناسێنن و بەرزیان دەکەنەوە و لە هەڵبژاردنەکان پشتگیری دەکرێن . لە هەڵبژاردنی ٢١/٩/٢٠١٤ مەکینەی میدیای گۆڕان بۆ عەلی حەمەساڵح و یوسف و رابوون مەعروف کاری کرد ، لە هەڵبژاردنی ٣٠/٤/٢٠١٤ هەمان میدیا چەقەکەی لەسەر هەڤاڵ ئەبوبەکر بوو و ، تەنها ئیشیان بۆ ئەو کرد لەگەڵ چەند کەسێکی تر . ستافی میدیای گۆڕان سرف ئیخوانچیەکان کۆنترۆلیان کردووە .\n” گۆڕانە ئیخوانیەکان ” یەک ئەڕتەش ئیخوانچی بێ مۆڕال و جنێو فرۆشیان بەناوی” گۆڕانخواز ” لە ئامرازی میدیا کۆمەڵایەتیەکانی وەک فەیسبووک بڵاو کردوەتەوە بۆ پیاهەڵدان بەم رموزانەی ئێخوان و سوکایەتی کردن بەر هەر یەکێک بەرپرچی ئەوانە بداتەوە و ئەم ئیخوانچیانەی لا پەسند نەبێت . سەیری ئەم ” گۆڕانخوازانە ” بکەن چۆن دەستیان بە سوکایەتیکردن بە کاک عومەر عینایەت کرد و وێنەیان بڵاو کردوەتەوە بە حیساب عارەق ئەخواتەوە ، چونکە ڕای خۆی دەربڕیبوو و وتوویەتی یوسف محەمەد نەکرێتە سەرۆکی پەڕلەمان لەبەر ئەوەی ئیسلامییە . هەروەها ناو وناتۆرەی ناشیرینیان بۆ تیشکۆ رەئوف دروست دەکرد بۆ شکاندنی لە کاتی هەڵبژادنەکان . هەر کەسێ رای پێچەوانەی ئەمان دەرببرێ هەزار سوکایەتی پێدەکەن . ئەم مێگەلە بە تەوجیهی سەرەکانیان ، کە لە ناو گۆڕاندا قەلەمڕەون و ، بە بەڕنامە کاردەکەن . ئەگەر وا بروات و سەرەکانیان سەرزەنشت نەکرێن و سنورێکیان بۆ دانەنرێت ، ئەوا بەهەشتە مەوعودەکەی گۆڕانمان لێ دەکەنە جەهەنەم . ئەگەر بێت و سەرانی ئەوانە بێنە سەرحوکم دەبێ سەد خۆزگە بە یەکێتی و پارتی بخۆین .\nسەردەمێکیش پاش هەڵبژادنەکانی ٢١/٩/٢٠١٤ دەستیان کرد بە هێرشکردن و سوکایەتی کردن بە کاک عومەری سەید عەلی و سەرکردەکانی تری گۆڕان تا رێگا خۆش بکەن ناو سەرکردایەتی گۆڕان . بەندە لێیان هاتە وەڵام و ئەوانیش خۆیان بێ دەنگ کرد. تەنها قسە بە کاک نەوشیروان ناڵێن ، ئەمەش بۆ خۆپاراستنیانە . ئێستاش وا جوگمەکانی دەسەڵاتی گۆڕان دەخرێتە بەر دەستیان . سەرۆکی پەڕلەمان ئیخوانە ، سەرۆکی فڕاکسیۆنی گۆڕان کۆنە کۆمەنیسیت و تازە ئیخوانچییە ، ئەگەر پارێزگاری سلێمانیش بدرێتە ئیخوانچیەکان و چەند وەزارەتێکیش لە هەریم و بەغا وەرئەگرن ، گۆڕانخوازە ماندونەناسەکانی وەک بابەکر دڕەیی و خەڵکانی تریش دەبێ گۆڕان بۆ ئەم ئیخوانچیانە چۆلی بکەن .\nئاراستەی بزوتنەوەکە لە رەوتێکی چاکسازی کۆمەڵایەتی و نەتەوەیی دەبێتە رەوتێکی ئیسلامی سیاسی لە خزمەت ئیخوانی عالەمی و ئٶردوغانی تورکیا. زۆر ئاساییە کاک بابەکر داوای پۆستی کردبێ . پۆست دەسەڵاتی سیاسیشی لەگەلدا دێت بۆ ئەو ئارەستە کاک بابەکر و هاوگۆڕانخوازانی ئەو نوێنەرایەتی دەکەن . هەرکەس و رێکخراوێک ئەگەر چاوی لە گرتنە دەستی دەسەڵات نەبێت ، ئەوانە سیاسی نین و ئەبێ ببنە رێکخراو یان کەسانی خێرخواز . ئەوەی دەسەڵاتە بۆ ئیخوانچیەکان و حەمالیش بۆ گۆڕانخوازەکان . گۆڕان نابێ لەمە زیاتر ئەم گالتەجاڕیە قبوڵ بکات . نابێ ئەو ئیسلامە سیاسیەی لەدەرگاوە دەرکراوە لە گۆڕەپانی سیاسی کوردستان ، گۆڕان لە دەلاقەوە بیهێنێتەوە دەسەڵات بە ناوی گۆڕانەوە .\nسەروەت هەڵەبجەیی : نه‌وت کاڵایه‌کی ستراتژیک .


باشترین فیلمەکانی ریچل مەک ئادامز\n21/9/2020 04:41 PM\nریچل مەک ئادامز یەکێک له ناسراوترین هونەرمەندامی هۆلیوودە که زۆرتر له فیلمە رۆمانسی و هەندێک جار کۆمیدییەکاندا رۆڵ دەگێڕێت. ژیانی پرۆفیشناڵی ئەم ئەکتەرە له ٢٠٠٢ــەوە دەستی پێکرد و تا ئێستا لە ٣٠ فیلمی جۆراوجۆردا بەشداری کردووە. لە درێژەدا لەگەڵ چەند فیلمی بەناوبانگی ئەم ئەکتەرە ئاشنا دەبین.\nرێکەوتی بڵاوکردنەوە: ٢٠٠٤\nلەوانەیە بتوانین بڵێین که "کچانی بەدکار" یەکەم فیلمێک بوو که توانی ببێتە هۆی بەناوبانگبوونی ریچل مەک ئادامز. زۆرینەی بەشەکانی ئەم فیلمە هێشتاش له تۆڕە کۆمەڵایەتییەکاندا بەرچاو دەکەوێت. ریچل لەم فیلمەدا رۆڵی کچە قوتابییەکی بەدکار دەگیڕێت کە تینووی ئەوەیه ببێتە جێی سەرنج، بەڵام به رواڵەت کەسێکی ئارام و مێهرەبانە. ئەو و هاوڕێکانی جەوی قوتابخانه بۆ کیدی هەرۆن( لیندزی لۆهان) تاڵ دەکەن.\nرێکەوتی بڵاوبوونەوە: ٢٠٠٤\nچیرۆکی ئەم فیلمە سەبارەت به دوو گەنجە به ناوەکانی ئێلی(ریچل مەک ئادامز) و نۆڤا(رایان گاسلینگ) و پاش ئەوەی له دورگەیەکی بچووک یەک دەبینن عاشقی یەک دەبن. خیزانەکەی ئێلی دژی ئەم پەیوەندییەن و هەر بۆیه پەیوەندییەکەیان سارد دەبێتەوە. ئەم دووانە پاش چەندین ساڵ دووبارە یەک دەبیننەوە و ئێلی که ئێستا خەریکه لەگەڵ پیاوێکی دەوڵەمەند هاوسەرگیری دەکات، تێدەگات که نۆڤا لەو ماوەیەدا ئەوی لە یاد نەکردووە و خۆشی ویستووە.\nرێکەوتی بڵاوبوونەوە: ٢٠٠٩\nلە یەکەم ئاڵقە له زنجیرە فیلمەکانی شێرلۆک هۆڵمزدا، هۆڵمز(رۆبێرت داونی جونیۆر) به یارمەتی هاوکارەکەی واته دکتۆر واتسۆن(جۆد لا) بکوژێکی مەترسیدار بە ناوی "بلەک وود" رادەستی یاسا دەکەن. بەڵام وود دەتوانێ خۆی لە سێدارە رزگار بکات و خۆی لە سووچێکی شاردا حەشار بدات. ئێستا هۆڵمز و واتسۆن دەبێ دووبارە وود دەزگیر بکەنەوە. ریچل مەک ئادامز ئەمجارە رۆڵی خۆشەویستی شێرلۆک هۆڵمز دەبینێت.


دواین هه‌ڵوێستى پارتى و یه‌كێتى له‌باره‌ى پۆستى سه‌ركۆمار\nهەواڵ / کوردستان :: 18/09/2018 :: 1609 جار بینراوە\nتاگ :: حزبه سیاسیه‌كان پارتی دانوستاندن یه‌كێتى\nکوردستان :: 05/01/2020\nوته‌بێژى هه‌ردوو مه‌كته‌بى سیاسى پارتى و یه‌كێتى ئاماژه‌به‌وه‌ده‌كه‌ن، پۆستى سه‌رۆك كۆمار ئیستحقاقى خۆیانه‌و پارتیش ڕایده‌گه‌یه‌نێت: ئه‌گه‌ر نه‌گه‌نه ڕێككه‌وتن، ئه‌گه‌رى بوونى دوو كاندید له ئارادایه.\nمەحمود محەمەد، وتەبێژی پارتی دیموکراتی کوردستان، لە لێدوانێکدا بۆ دواڕۆژ وتی : "پارتی پۆستی سەرۆکایەتی کۆماری عێراق بە ئیستیحقاقی خۆى دەزانێت و كاندیدیشى ده‌بێت و به فه‌رمیش داواى له یه‌كێتى كردووه".\nئاشكراشیكرد، ئه‌وان له‌گه‌ڵ ئه‌وه‌ن كاندیدێكى هاوبه‌شیان هه‌بێت به ڕێككه‌وتن، به‌ڵام ئه‌گه‌ر نه‌گه‌ینه ڕێككه‌وتن، ئه‌وا ئه‌گه‌رى دوو كاندید له ئارادایه.\nئه‌وه‌شى خسته‌ڕوو، له سێ خولى ڕابردوودا پۆستی سه‌رۆكایه‌تی كۆمار به‌ده‌ست یه‌كێتی بوو، ئێستا كاتی ئه‌وه‌یه پارتى ئه‌و پۆسته وه‌ربگرێت، ده‌یانه‌وێ له‌وباره‌یه‌وه بگه‌نه ڕێككه‌وتنێكى كۆنكرێتى و له مه‌ودواش كۆبوونه‌وه‌یان ده‌بێت.\nله به‌رامبه‌ردا سه‌عدى پیره، وته‌بێژى یه‌كێتیى نیشتیمانیى كوردستان بۆ دواڕۆژ، ئاماژه‌به‌وه‌ده‌كات :وەرگرتنی پۆستی سەرکۆماری عێراق مافی یەکێتیە، به‌ڵام هێشتا نه له نێوخۆى یه‌كێتى ڕێككه‌وتنى كۆتایى كراوه نه لەگەڵ پارتیش.\nرونیكرده‌وه، ئێستا پارتی داوای ئەو پۆستە دەکات و به‌یه‌كه‌وه له‌وباره‌یه‌وه گفتووگۆیان كردوه، بەڵام له دواین كۆبوونه‌وه‌یان هیچ بڕیارێك نەدراوەو هه‌ردوولامان چاوه‌ڕێى یه‌كتر ده‌كه‌ین.\nده‌ڵێت "له قازانجى یه‌كێتى نییه له ناوخۆ چه‌ند كاندیدێكى هه‌بێت و له هه‌مانكاتیشدا له‌به‌رژه‌وه‌ندى پارتى و یه‌كێتیش نییه دوو كاندیدمان هه‌بێت، بۆیه پێویسته بگه‌ینه ریَِككه‌وتن به‌ر له‌واده‌ى هه‌ڵبژاردنى سه‌رۆك كۆمار".


ANF | ژنان بە دروشمی 'ژن، ژیان، ئازادی' لە گۆڕەپانەکان بوون\nژنان بە دروشمی 'ژن، ژیان، ئازادی' لە گۆڕەپانەکان بوون\nلە زۆربەی وڵاتانی ئەوروپا، ژنان بە دروشمی 'ژن، ژیان، ئازادی' لە گۆڕەپانەکان بوون و ٨ی ئازار ڕۆژی جیهانی ژنانیان بە جۆش و خڕوش پیرۆز کرد.\nدووشه‌ممه, 9 Mar 2020, 08:42\nمۆنتپەلیر: لە شاری مۆنتپەلیری فەڕەنسا ٨ی ئازار بە ڕێپێوانێک پیرۆزکرا. بە پێشەنگایەتی گروپە فیمینیستەکانی فەڕەنسا بە هەزاران کەس لە Place de I'Europe کۆبوونەوە و ڕێپێوانیان ئەنجامدا. ژنانی کورد بە دروشمی 'ژن، ژیان، ئازادی'، ' La femme, la vîe, la lîberte' بەشداریان بە ڕێپێوانەکەدا کرد.\nکیەڵ: بە بۆنەی ٨ی ئازار لە شاری کیەڵی ئەڵمانیا ژنان ڕێپێوانیان ئەنجامدا. لە ڕێپێوانەکەدا ئاڵاکانی یەپەژە و پۆستەری ژنانی پێشەنگی شۆرش بەرزکرانەوە. لە چالاکیەکەدا ئاماژە بە توندوتیژی سەر ژنان کرا. هەروەها ڕاگەیەنرا کە تەیب ئەردۆغان سەرۆکوەزیری تورک ژنان وەک کۆیلە دەبینێت.\nهیلدیسیەم: لە شاری هیلدیسیەمی ئەڵمانی ژنان کاتژمێر ١٣:٠٠ لە وێستگەی شەمەندەفەر کۆبوونەوە و تا ناوەندی شارەکە ڕێپێوانیان ئەنجامدا. دواتر میتینگێک سازکرا. بە گۆرانی و موزیک ٨ی ئازار پیرۆزکرا.\nبراینسچویگ: ژنان لەو شارەشدا کۆبوونەوە و بە دروشمی 'ژن، ژیان، ئازادی' ڕێپیوانیان ئەنجامدا. لە چالاکیەکەدا پەیامی یەڤگەری ژنانی کوردستان و وۆمەن دەفەند ڕۆژئاوا خوێندرانەوە.\nکاسێڵ: لە شاری کاسێڵی ئەڵمانیاش بە بۆنەی ٨ی ئازار چالاکی ئەنجامدرا. ژنان لە Haûptbahnhof کۆبوونەوە و تا زانکۆی شارەکە ڕێپێوانیان ئەنجامدا.\nکۆپنهاگن: ڕۆژی جیهانی ژنان لە شاری کۆپنهاگنی پایتەختی دانیمارک لە گەڕەکی ئیسهۆژێ بە چالاکیەک پیرۆز کرا. ئەنجومەنی ژنانی سێڤێ و رێکخستنە کۆمەڵایەتیەکان ٣ سیمینار و پانێلیان سازکرد. لە چالاکیەکەدا بەرخۆدانی ژنانی ڕەنجدەر لە جیهاندا بەرزڕاگیرا.\nئەسینا: لە ئەسینای پایتەختی یونانیش ٨ی ئازار لە گۆڕەپانی ئەکادەمیس بە کۆنسێرتێک دەستیپێکرد. بەشداربووان ئاماژەیان بە گرنگی ٨ی ئازار و تێکۆشن کرد. دواتر ژنان بەرەو پەرلەمانی یونان ڕێپێوانیان ئەنجامدا. ژنانی کورد لە ڕێپێوانەکەدا پۆستەری عەبدوڵلا ئۆجالان ڕێبەری گەلی کورد و ئاڵاکانی یەپەژەیان بەرزکردەوە.\nگراز: لە شاری گرازی نەمساش ڕێکخستنەکانی ژنان، پارتە سیاسیەکان و چالاکوانان ٨ی ئازاریان پیرۆز کرد. بە سەدان کەس لە Haûptplatz بەم مەبەستە کۆبوونەوە و تا Rosselmuhlpark ڕێپیوانیان ئەنجامدا. لەگەڵ خوێندنەوەی پەیامی دەزگاکان گۆرانی وتران و جەماوەرەکە هەڵپەڕکێیان کرد.\nمونچن: لە شاری مونچنی ئەڵمانیا ٨ی ئازار لە Marîenplatz لەبەردەم شارەوانی مونچن پیرۆز کرا. لەگەڵ ئەنجومەنی ژنانی ستار هەروەها زیاتر لە ٣٠ ڕێکخراوی ژنان بەشداریان لە ڕێپێوانەکەدا کرد. بڵاوکراوەی تەڤگەری ژنانی کورد بۆ ٨ی ئازار لە چالاکیەکەدا خوێندرایەوە.\nئامستردام: ٨ی ئازار ڕۆژی جیهانی ژنان لە شاری ئامستردامی پایتەختی کۆلەندا بە چالاکیەک پیرۆزکرا. ژنانی کورد، ئەرجەنتین، فیلیپین، ئێران و هۆڵەندا بەشداریان لە چالاکیەکەدا کرد. دواتر بە هەزاران ژن دەستیان بە ڕێپێوان کرد. لە ڕێپێوانەکەدا ئاڵاکانی تەژەکە و یەپەژە و وێنەکانی ساکینە جانسز، فیدان دۆغان و لەیلا شایلەمەز، هەڤرین خەلەف و ئارین میرکان بەرز کرانەوە.\nفریبورگ: ٨ی ئازار ڕۆژی جیهان ژنان لە شاری فریبورگی ئەڵمانی بە ڕێپێوانێک و میتینگێک پیرۆزکرا. ژنانی گەنج بەشداریان لە چالاکیەکەدا کرد و دروشمی 'ژن، ژیان، ئازادی' و 'بژی سەرۆک ئاپۆ' یان وتەوە. چالاکیەکە بە هەڵپەڕکێ و گۆرانی وتن کۆتایی ژات.


دادگایەکی تورکیا درێژە دەدات بە زیندانکردنی قەشەیەکی ئەمەریکایی\nدادگایەکی تورکیا بڕیاری دا ئەو قشە ئەمەریکایـیەی لە مانگی دەی ساڵی 2016 وە دەسـتگیرکراوە بە تۆمەتی لایەنگری فەتحوڵڵا گولەن و پارتی کرێکارانی کوردستانەوە، لە زینداندا بهێڵدرێتەوە.\nقەشە ئەندرۆ برەنسن ڕۆژی دووشەممە لە بەندیخانەی عەلی ئەغای پارێزگای ئەزمیر برایە بەردەم دادگا و لەوێ دادوەر گوتی بەپـێی ئەو بەڵگانەی گەواهیدەران پـێشکەشیان کردووە و هەروەها ئەو مەترسیـیانەی هەن ئەندرۆ برەنسن هەڵبێت، بڕیار درا لە زینداندا بهێڵریتەوە و دانیشتنی دووەمی دادگایی‌کردنەکەی لە 7 ی مانگی پـێنج بەڕێوەبچێت.\nنورینی هاوسەری قەشە ئەندرۆ لەگەڵ سیناتۆری ئەمەریکایی تام تیلیس و باڵیۆزی تایبەتی ئەمەریکا بۆ ئازادی بیروباوەڕ لە جیهاندا سام براون‌باگ، ئامادەی دانیشتنەکەی دادگا بوون.\nقەشە ئەندرۆ و نورینی هاوسەری (ئەرشیفی وێنە)\nقەشە ئەندرۆ کە تەمەنی لە پەنجاکاندایە، لە ساڵی 1993 وە لە تورکیایە و لەوێ لەگەڵ نورینی هاوسەری کڵێسایەکیان لە شاری ئەزمیر بەڕێوەدەبرد، بەڵام لە پاش هەوڵی کودەتاکەی ساڵی 2016 لە لایەن دەسەڵاتدارانی تورکیاوە دەسـتگیرکرا.\nبەپـێی یاداشتنامەی تۆمەتەکانی ڕۆژی دووشەممە لە دادگا ئاڕاستەی کرا، تاوانبارکراوە بەوەی چاوپـێکەوتنی لەگەڵ کەسانێک ئەنجامداوە کە گومانیان لێدەکرێت سەر بە فەتحوڵڵا گولەن بن ئەوەی ئەنکەرە بە هەوڵی کودەتاکە تۆمەتباری دەکات و ئێستا لە ئەمەریکایە. هەروەها تۆمەتباریش کراوە بەوەی مەراسیمی نوێژ و نزای بۆ کورد لە کڵێساکەی ئەنجامداوە و وشەی "کوردستان"ی بەکارهێناوە کاتێک ئاماژەی بۆ ناوچە کوردیـیەکانی تورکیا کردووە.\nقەشە ئەندرۆ بە چاوی پـڕ لە فرمێسکەوە سڵاوی لە هاوسەرەکەی کرد و بە زمانی ئینگلیزی پـێی گوتبوو" خەریکە شێت دەبم. خۆشم دەوێیت."\nپاشان بە زمانی تورکی بە دادگاکەی گوت" من هیچ شتێکم لە دژی تورکیا نەکردووە، بەڵکو بە پـێچەوانەوە تورکیام خۆش دەوێت و 25 ساڵە نوێژ و نزای بۆ دەکەم."\nگوتیشی 16 مانگە بەبێ تاوان لە خێزانەکەی جیاکراوەتەوە، بۆیە دەیەوێت بگەڕێتەوە ماڵەکەی.\nجێم هالافۆرتی پارێزەری بە ئاژانسی دەنگ‌وباسی فڕانس پـرێسی گوت ئەوان دڵنیان لەوەی لە کۆتایـیدا قەشە ئەندرۆ ئازاددەکرێت، چونکە بڕوایان وایە بێ تاوانە. بەڵام گوتیشی ئەگەربێت دادگا بە تاوانباری ناودێربکات ئەوا ڕەنگە 15 ساڵ و 20 ساڵ سزای زیندانی بدرێت.\nچاودێران پـێـیان وایە دەسەڵاتدارانی تورکیا ئامانجیانە واشنتن فەتحوڵڵا گولەنیان ڕادەستبکات لە بەرامبەر ئازادکردنی قەشە ئەندرۆ.\nمانگی نۆی ساڵی ڕابردوو ڕەجەب تەیب ئەردۆغان سەرۆکی تورکیا گوتی وڵاتەکەی ڕەنگە قەشە ئەندرۆ ئازادبکات ئەگەربێت و واشنتن گولەنیان ڕادەستبکات.\nسیناتۆر تام تیلیس لەم بارەیەوە بە ڕۆژنامەوانانی گوت واشنتن هیچ سەودا و ڕێکەوتنێک لەگەڵ ئەنکەرە ناکات بۆ ئازادکردنی قەشە ئەندرۆ. جەختی کردەوە هاتنیان بۆ تورکیا تەنیا بۆ ئاگاداربوونە لە پـرۆسەی دادگایی‌کردنەکە لە نزیکەوە.


زمانە ئەڵمانییە باکوورییەکان\nزمانی ئازەریی کۆن\nزمانی دەریی زەردەشتی\nکێڵگەی ئاژەڵان (ڕۆمان)\nپاشای شەیتانەکان کار دەکات!\nپاشای شەیتانەکان لە جیھانێکی ترەوە\nپاڵەوانە وریاکە: پاڵەوانە زۆر بەھێزە زۆر وریاکە\nتۆڵەکردنەوەی ماسامونی کون\nداستانی تانیا ھەڵگەڕاوەکە\nلە جیھانێکی تر لەگەڵ مۆبایلە زیرەکەکەم\nھەموو ئەوەی پێویستتە خوشکێکە\nفەرھەنگی ئینگلیزیی ئۆکسفۆرد\nبڕیارنامەی ٥٢٨ی ئەنجومەنی ئاسایش\nمزگەوتی عەبدوڵڵا کوڕی عومەر\nمزگەوتی خانەقای کفری\nمزگەوتی گەورە (ئاکرێ)\nمزگەوتی گەورە (تەوێڵە)\nمزگەوتی گەورە (چوارتا)\nمزگەوتی گەورە (خورماڵ)\nمزگەوتی گەورە (دھۆک)\nمزگەوتی گەورە (دیانا)\nمزگەوتی گەورە (ڕەواندز)\nمزگەوتی گەورە (شەقڵاوە)\nمزگەوتی موفتی (کۆیە)\nمزگەوتی جەلیل خەیات\nمزگەوتی حەزرەتی سلێمان\nمزگەوتی خانەقای سلێمانی\nمزگەوتی سەعید نوورسی (ھەولێر)\nمێژووی کۆریای باکور دەگەرێتەوە بۆ سەرەتای دابەش بوونی کۆریا بۆ دووبەشی سەرەکی لە ساڵی ١٩٤٥ بە دەستی ئەمریکا و یەکێتی سۆڤیەت یاخود ڕووسیای ئێستا سنووری جیاکەرەوەیان ھێلی ٣٨ بوو دواتر ئەم دەوڵەتە لە ساڵەکانی دواتردا زیاتر بە ڕووی جیھان داخرا و بەرە ...\nجەمال عەبدولناسڕ ناوی تەواوی جەمال عەبدولناسڕ حوسێن سوڵتان عەلی عەبدولنەبی لەدایک بووی ١٥ەی جانێوەری ساڵی ١٩١٨ ، ناوبراو دووەمین سەرۆکی میسر بووە پاش سەرۆکی یەکەم مەحەمەد نەجیب وە جەمال یەکێک بووە لە گەورە بەشداربووەکان شۆڕشی ٢٣ی تەمموز لە میسر ، ...\nسەلامە مووسا ، ، نووسەر، ڕۆژنامەوان، چالاکوانێکی عیلمانی و یەکێک لە پێشەنگەکانی سۆشیالیزمی میسری بوو. مووسا لە ماوەی ژیانی ٤٥ کتێبی نووسیوە یان وەرگێڕاندووە، کە ھەتا ئێستاکە لە ناو گەلانی عەرەب سەرچاوەی فکری ڕۆشنبیرانەیە. سەلام مووسا لە بنەماڵەیە ...\nنەجیب مەحفووز نووسەری میسری و یەکەم براوەی عەرەبی خەڵاتی نۆبڵ لە وێژەدایە.لەساڵی ١٩٣٠ چۆتە زانکۆی قاھیرە و لیسانسی فەلسەفەی بەدەستھێناوە و لە ساڵی ١٩٣٨ بۆ ساڵی ١٩٤٥ وەکو سکرتێر و بەڕێوەبەری دامەزاوەیەک لە وەزارەتی ئەوقاف کاری کردووە و دواتر بۆتە ...\nلەیلا خالید ، ژنی شۆڕشگێڕی عەرەب خەڵکی وڵاتی فەلەستینە. لەیلا خالید ئەندامی بەرەی ڕزگاری گەلی فەلەستینە. خالید بەھۆی ڕۆڵی لە ڕفاندنی فڕۆکەی پەروازی تەوەئا ٨٤٠ لە ساڵی ١٩٦٩ ناسراوەتەوە کە یەکێک لە چوار فڕۆکەڕفێنیەکانێک بوو ک لە ساڵێ دوایی بەشێوەێ ...\nمەحمەت عەلی ئالگونەرھان ناسراو بە دڵخواز بینگۆل چالاکوانێکی سیاسیی کورد، و ئەندامی مەجلیسی پارتی ژیانی ئازادی کوردستان بوو کە لە ساڵی ٢٠٠٦ لە لایەن ھێزە سەربازییەکانی کۆماری ئیسلامیی ئێران کوژراو.\nڕەئووف کامل ئاکرەیی سیاسەتوانێکی چەپگەرا، نووسەر و ڕۆژنامەوانی کورد بوو کە لە لایەن کەسانێکی نەناسراو تیرۆر کراو. لە ڕەئووف ئاکرەیی وەکوو یەکەمین رۆژنامەنووس و ڕووناکبیری ناو بەرێت کە بە دوای ڕاپەڕینی ساڵی ١٩٩١ لە باشووری کوردستاندا تیرۆر کراوەتەوە.\nمەجید کاویان ناسراو بە سمکۆ سەرھەڵدان جێنشینی فەرماندەی گشتی ھێزەکانی ڕۆژھەڵاتی کوردستان باڵی چەکداری پارتی ژیانی ئازادی کوردستان بوو کە لە شەڕی قەندیل لە لایەن ھێزەکانی سپای پاسدارانی شۆڕشی ئیسلامی کوژراو.\nعوسمانی حاجی مارف ، سکرتێری کۆمیتە‌ی ناوە‌ندی حزبی کۆمۆنیستی کرێکاریی کوردستانە وە یەکێکە لە کەسایەتیە ناسراوەکانی بزوتنەوەی چەپ لە کوردستان و عێراقدا. ساڵی ١٩٥٤ لە شاری سلێمانی لەدایکبووە. خوێندنی سەرەتایی و ناوەندیی لەو شارە تەواو کردوەو و دوای ...\nقەیس محەممەد ئەحمەد\nقەیس محەممەد ئەحمەد ناسراو بە ڕێناس ، سیاسەتوانێکی کوردی خەڵکی باشووری کوردستان بوو کە وەکوو لێپرسراوی لقی دھۆکی حیزبی زەحمەتکێشانی کوردستان چالاکی دەکرد. قەیس محەممەد ئەحمەد لە ڕۆژی ٢٩ی تەممووزی ١٩٩٣ لە شاری دھۆک بە شێوەیەکی گوماناوی تیرۆر کرا و ...\nکۆڕبەندی چەپی کوردستان\nکۆڕبەندی چەپی کوردستان ھاوپەیمانییەکی چەند حیزب و لایەنێکی سۆسیالیست و کۆمۆنیستی ھەر چوار پارچەی کوردستانە. ئەم کۆڕبەندە ساڵانەیە لە ساڵی ٢٠١٩ دامەزراوە و تا ئێستاکە دوو کۆنفرانسی خۆی بەڕێوەبردووە.\nنەزیر عومەر عەلی ناسراو بە ئارام چالاکێکی سیاسیی کۆمۆنیستی کورد بوو کە لە لایەن کەسانێکی نەناسراو ڕفێندراو و کوژراو. کوژرانی نەزیر عومەر بە دوای تیرۆرەکانی گوماناویی دیکە لە شاری دھۆک بوو و بەر لە ئەو ڕووداوە، لانیکەم ڕەئووف ئاکرەیی، لازار میخۆ ح ...\nباھۆز ئەرداڵ ، ھەروەھا ناسراو بە فەھمان حوسێن فەرماندارێکی پارتی کرێکارانی کوردستانە و لە ڕێچکەدا خەڵکی شاری دێرکە لە ڕۆژاوای کوردستان.\nجەمیل بایک لە دایکبووی ١٩٥١ لە شاری ئەلعەزیز لە باکووری کوردستان پایەبەرزان و شەش دامەزرێنەرانی پارتی کرێکارانی کوردستانە، لە ٣٠ی حوزەیرانی ٢٠١٣ لە نۆیەمین کۆنگرەی کۆما جڤاکێن کوردستان ناسراو بە کەجەکە جەمیل بایک بەھاوبەشی لەگەڵ بەسێ ھۆزات بوونە ...\nسەکینە جانسز یەکێکە لە دامەزرێنەرە ھەرە ناودارەکانی نێو پارتی کرێکارانی کوردستان و ھاوخەباتی نزیکی عەبدوڵڵا ئۆجەلانە. ساڵی ١٩٥٨ لە دێرسم ی باکووری کوردستان لە بنەماڵەیەکی کوردی عەلەوی ھاتۆتە دونیاوە. لە سەرەتای حەفتاکانەوە خۆی خزاندە ناو چالاکی س ...\nموراد قە‌رە‌یلان کە‌سی دووە‌می پارتی کرێکارانی کوردستان و سە‌رکردە‌ی ئێستای ئە‌و پارتە. لە دوای دە‌ستگیرکردنی کە‌سی یە‌کە‌می پە‌کە‌کە عەبدوڵڵا ئۆجەلان ئە‌و بوو بە سە‌رکردە ئە‌و پارتە و سەرکردەی ھەپەگەیە. سە‌رۆکی پێشووی کۆنسە‌ی سە‌رۆکایە‌تی کۆما ج ...\nمەحسوم کۆرکماز نازناو عەگید لە ساڵی ١٩٥٦ لە شارۆچکەی فارقین لەدایک بووە و بووەتە یەکەم فەرماندەی ھێزی ڕزگاری کوردستان باڵی سەربازی پەکەکە و ئەندامی ئەنجومەنی ناوەندی پەکەکە، لە بەرواری ٢٨ی ئازاری ١٩٨٦ لە چیای گابار لە شرنەخ شەھید بوو.\nمەزڵوم دۆغان یەکێکە لە دامەزرێنەرانی پارتی کرێکارانی کوردستان و ئەندامی کۆمیتەی ناوەندی پەکەکە بووە، ناوبراو مووسڵمانێکی عەلەویی بووە. لە ساڵی ١٩٧٩ مەزلووم لەلایەن حکوومەتی ئەوکاتی تورکیا دەگیرێت، لە ڕۆژی نەورۆزی ١٩٨٢ لەگەڵ سێ لە ھاوەڵانی زیندان ...\nپریپیات شارێکی مۆتەکە ئامێزە لەباکوری ئۆکراینا،نزیک بەسنوری ڕووسیای سپی. ناونانی بە پریپیات بۆ ڕووباری پریپیاتی نزیک شارەکە دەگەڕێتەوە،ئەم شارە لە ڕێکەوتی ٤ فێبرایەری ١٩٧٠ دروست کراوە ،کە تایبەتمەند بووە بۆ بەرھەم و چاڵاکیە ئەتۆمیەکانی یەکێتی سۆڤ ...\nکەمتیار گیانلەبەرێکی شیردەری گۆشت خۆرە لە پۆڵی کەمتیارەکان، تاوەکو ئێستا تەنھا چوارجۆری لێ دەستنیشان کراوە کە ھەرچواریان ئاژەڵی جومگەداری وشکاوەکین و لە کیشوەرەکانی ئاسیا و ئەفریقیا دەژین. کەمتیارەکان خاوەنی چاوێکی سەوزی کراوەن وەک ڕەنگی چاوی پشی ...\nشەمشەمەکوێرەی خوێن خۆر\nشەمشەمە کوێرەی خوێن خۆر ناو گیانلەبەرێکە خوێن گیانلەبەر گەر تر دەمژێت. تەنیا سێ جۆر لەم شەمشەمە کوێرە هەس هەر سێ جۆرە کەیشی لە ئەمریکای ناوەندی و ئەمریکای باشووردا پەیا دەوێت. خۆراکی مەل گەل گەورە، ڕێوینگ، بەرازو ئەسپە.\nخورما شوێنە سەرەکیەکەی ئاسیایە بە تایبەتیش دوورگەی عەرەبی و دوورگەی عەرەبییەوە چووە هەموو جیهان ، هەر درەختێکی خورما و تۆوەکەی لە جیهان سەرچاوەکەی دوورگەی عەرەبیە. خورما ناوکێکی درێژکۆلەی ڕەق و پێستێکی تەنك و ڕەشباوی هەیە و بەشێوەی هێشووی گەورە ب ...\nزەیتوون دارێکی ھەمیشە سەوزی بەرداری تەمەن درێژە. بەرزی دارەکەی لە ١٥ مەتر تێناپەرێ. بەرەکەی ڕەنگی سەوز، رەش و مۆرە. حەز لە بنار شاخ و کەنار دەریاکان دەکات. داری زەیتوون لە کۆتاییی بەھاردا دەدرەوشێتەوە و گوڵی سپی دەردەکات لە شێوەی کۆمەڵەی ناجێگیر ...\nقەیسی بڕێکی زۆری لە ڤیتامین A تێدایە، بە تایبەتی کە وشککراوەتەوە. خواردنی سێ دانە قەیسی قەبارە مام ناوەندی نزیکەی 45% ی پێویستی رۆژانەی ئەم ڤیتامینە دابین دەکات. ھەروەھا قەیسی بڕێکی باشی لە ڤیتامین C و پۆتاسیۆم تێدایە، لەگەڵ ئەوەی کە کۆلیستیرۆلی ...\nقەزوان دارێکە لە بنەماڵەی پستە کە چەند جۆرەی ھەیە. ئەم دارە زۆرتر لە ناوچە شاخاوییەکاندا شین دەبێت و بە میوەکەی قەزوان دەگوترێت کە دەکرێتە ناو دۆ بۆ تامەکەی. لە داری قەزوان شیلەیەکی سپی دەرژێت کە بنێشتی کوردی لێ دروست دەکرێت.\nدار ترێی بەڕازیلی یان جابۆتیکابا دارێکی ترێی بەڕازیلییە کە بە ھۆی جیاوازییەکەیەوە لە تەواوی دارەکانی دیکە لە شێوازی بەرگرتنیدا، نازناوی سەیرترین داری جیھانی لە لایەن پسپۆڕانەوە پێبەخشراوە. ناوە زانستیەکەی ئەو دارە "جابۆتیکابا"یە و ساڵانە جارێک یا ...\nنالی دەڵێ: لەولاوێکە لەولاوە بەئەم لاوە کشاوە!؟ ئەو سیلسیلەوا میشگی خەتا نێوی نراوە پڕ پێچ و شکەن، خەم بەخەم و، حەڵقەکراوە لەولاوێکە لەولاوە بەئەم لاوە کشاوە؟ یا یاسەمەنی خاوە بە ڕووی ڕۆژدا ڕژاوە؟ قانع دەڵێ: لاولاو پێچ ئەخوا بە کەبووتەری شەوق ئەد ...\nمێخەک جۆرە ڕووەکێکە لە توخمی ئەو ڕووەکانەیە کە بۆ ڕازندنەوە و جوانی بەکاردەھێنرێت لەکەرتی مێخەکیەکانە کە نزیکەی ٣٠٠ جۆر لە خۆدەگرێ کە زۆربەی لە ئاسیا و ئەوروپایە وە کەمێکی نەبێ لە مەغریبی عەرەبی دایە وە تەنھا یەکدانە لە ناوچەکانی جەمسەری زەوی دا ...\nهەرێمێک کە بە دار و درەخت داپوشرابێت پێی دەوترێ دارستان. لە دارستانی تەبیعی و ئاسایی دا, داری چووک و گەورە و بەهێز بە شێوەێکی ناڕێک دیارن وە هەر وەها گیا و ئاڵفە خۆرستەکان بە فراوانی بەدی دەکرێن. دارستان کۆکراوەێکە لە دارەکان,دەوەن,گژ و گیا, گیان ...\nئەنەناس میوەیەکە لە پۆلی بڕۆمیلیەکانە، کە تەنھا لە ناوچە کەمەرەییەکان دەڕوێت، لەشێوەی قوچەک دایە. زۆر سەرنج ڕاکێش و تامێکی نایابی ھەیە و لەشێوەی سروشتی خۆی و شەربەت دەخورێت ڕەنگێکی زەردباو ھەڵدەگرێت، بۆ یەکەم جار لە کیشوەرەکانی ئەمریکا دۆزرایەوە، ...\nبەڕووی کوردی یان بەڕووی زاگرۆس جۆرێکی بەڕووە، کە لە کوردستان و ھەندێک ناوچەی دیکەی ڕۆژھەڵاتی ناوینەوە ھەیە. ئەم دارە زیاتر لە نیوەی دارستانەکانی چیاکانی زاگرۆس پێکدێنێت.\nبی یان وی، ویلە دارێکە لە تیرەی. ئەم دارە بە زستاندا گەڵاکانی دەوەرێ و بەریشی نیە. بی دارێکە بە زۆری لە پاڵی ئاودا دەڕوێ و جۆری زۆری ھەیە، لەنیوەگۆی باکوری زەوی دا دەڕوێ لەزۆر لەناوچەکانی جیھاندا دەڕوێت، بی لەلقە شکاوەکانیەوەش دەڕوێتەوە، ھەندێک ل ...\nپوونگە، پونگ یان پوونە گیایەکی بۆنخۆشە کە ھەم ئاویی M. aquatica و ھەم دێمی M. arvensis یشی ھەیە. پوونگە لە تیرەینەعناکان ە، لە پوونگە ئاوی و دێمیدا زۆر جۆری دیکە جیا ئەبنەوە کە لە تام و ڕەنگدا جیاوازن، بۆ وێنە جۆرێکیان تامی پرتەقاڵ ئەدا و خورێکیا ...\nتوو ناوی 16جۆر دارە لە تیرەی گەزنەکان کە شاتوو یەکێ لەوانە. ڕەشەتوو ئەگەرچی زۆر لە شاتوو دەچێ بەڵام بەپێچەوانەوە بەرەکەی شیرین و لینجە. تووە سپی لە ناوەند و ڕۆژھەڵاتی چیندا بە خۆڕسکی ھەیە، ئەم دارە سەدان ساڵ لەمەوپێش براوە بۆ ئەورووپا. لە ئەمریکا ...\nتوور وە بە گیایەکی تەمەن یەک ساڵەیە و لاسکەکەی کە تۆو دەگرێت تا یەک مەتر بەرز دەبێتەوە و گەڵاکانی پان و گەورە و زبرە و ساف نیە، ڕیشەکەی کە وەک پیاز لە ژێر خاکدا سەلک دەکات و گەورە دەبێت، وە بە شێوەیەکی گشتی سێ جۆری ھەیە کە سوورەکەیان لە کوردستاند ...\nچەقچەقە یان کاسنی گیایەکی خۆڕسکی چەن ساڵەیە. ئەم ڕوەکە لە تیرەی کامپۆزیتیایە و ڕەنگی گوڵەکانی شینە. ریشووەکەی دوای ئەوەی وشک و پاشان ھاڕدرا وەک چایی و قاوە لە ناوچەکانی مەدیتەرانەدا دەخورێتەوە یان شیرەی بنەکەی وەک جاچکە ئەجاون. لە کوردستانیش چەن ...\nزەنجەفیل یان زەنجەفێڵ ڕوەکێکی یەکساڵەی بە پنچە لە تیرەی "زەنجەفیلییەکان" ، گەڵاکانی باریک و درێژ و نووک تیژن و لە زەل دەچن و قنچکەکەیان ھێندێک لە لاسکی ڕووەکەکە لە باوەش ئەگرن. گوڵەکانی ھێشوویی و زەردن، باڵای ئەم گیایە تا ١ مەتر بەرز دەبێ، لە ڕیش ...\nڕێواس ، تۆلەترش، ربێز، ربێس، رمبێز، رمێز، رێواو، ڕێواوی، ریڤاس، ڕێوج یان ریس، گیایەکی سروشتی و خۆڕسکی چەند ساڵەی باڵا بەرزی کوێستانەکانی کوردستانە. لە سەرەتای بەهار و تاکوو هاوین لە کوێستانە ساردەکان و بناری چیاکاندا لەو شوێنانەی بەفری لێیە، دەمێ ...\nشیلان یان دلیق ، دارێکی بچووکی دڕکاوییە کە گوڵی بۆنخۆشی سوور، سپی یا ئاڵ دەگرێت کە بە ڕەواڵەت لە گوڵەباخ دەچێ بەڵام زۆر بچووکترە و بۆنیشی لە گوڵەباخ کەمتر. ھەر بڕکەیەکی چەندین گوڵ دەگرێت و بڕگەکان پاڵ دەدەن بە یەکەوە و شوێنێکی زۆر داگیر دەکەن. بۆ ...\nکاخڵی یان قاقڵی یان کاکڵێ گیایەکی وڵاتی عەرەبستانە و ئێستا لە تەواوی جیھاندا دەڕوێنن. گیایەکی ١ ساڵە یان ٢ ساڵەیە لە تیرەی "تێکەڵاوییەکان" کە بالای دەگاتە ٦٠ سانتیمیتر. گەڵاکانی پان، ددانەدار و قنجکیان نیە. ئەگەر لە ژێرەوە سەیری گەڵاکانی بەکەین ھ ...\nقەلاس ، کاڕان ، جۆکێویلە یان جۆورچ گیایەکی یەکساڵەی لەتیرەی لە یەکێک لە دانەوێڵەکان ئەژمار دەکرێت، تۆوەکەی لەخۆراکی مرۆڤ وئاژەڵدا بەکاردێت بەتایبەتی پەلەوەر و ئەسپ وماین وەکایەکەشی لەتەویلە وگەوڕەکاندا بۆ ژێر ووڵاخ بەکاردێت. دەوڵەمەندە بە پرۆتین ...\nکووزەڵە ، کویز ، کێزەکە ، تووزک ، گیایەکە لەتیرەی یانە، ١٠ بۆ ٤٠سم بەرز دەبێت گەڵای بچوک و قەدەکەی خزیوە ، ڕیشکی سپی وووردی ھەیە و گوڵی سپی ورد دەگرێت، پێدەوترێت لەجۆری ڕوەکە ئاوی یان نیمچە ئاوی یەکانە، یەک ساڵەیە، گیایەکی بەھاری یە لەئەوروپاو ئا ...\nگوڵەباخ یان گوڵەباخی یان گوڵباخی ناوی گوڵێکی زۆر جوانە و بۆنی زۆر خۆشە. گوڵەباخی ویشک کراو کە لە کوردەواریدا زۆر باوە و ئەو کاتانەی کە گوڵەکە نیە، ویشک کراوەکەی بەکار دێنن و لە چایی دەکەن. دەروازەی ڕوەک\nگۆیژ ، گێوژ یان بلچ بەری دارگۆیژە. دارگۆیژ دارێکی خۆڕسکە لە تیرەی گوڵ سوورەکان و بە پاییزاندا بەرەکەی پێ دەگا. لە کوردستاندا دوو جۆری گۆیژە سوورە و گۆیژە زەردە بوونیان ھەیە. دارگۆیژ دارێکی دڕکنە و گوڵەکانی چەرموون و لق و پۆشی دڕکنە. بەرێک دەگرێ ت ...\nمەرزە ڕوەکێکی بۆنخۆشە کە بە شێوەی خۆڕست لە کێودا دەڕوێ. قازانجی بۆ خواردن و دەرمان لێ وەردەگیرێ. بێسارانی لە شێعرێکدا ئاماژە بە ئەم گیایە دەکا و دەڵێ: سوورە ھەراڵە و چنوور و شەوبۆ گوراڵە و مەرزە و وەرکەمەر و لۆ\nوەرکەمەر ڕوەکێکی خۆڕسکی کێوییە کە گوڵی زەرد دەگرێ و بۆ دەرمان بە کار دێت. بێسارانی لە شێعرێکدا ئاماژە بە ئەم گیایە دەکا و دەڵێ: سوورە ھەراڵە و چنوور و شەوبۆ گوراڵە و مەرزە و وەرکەمەر و لۆ\nزەردەچەوە بەری ڕووەکێکە کە لە باشووری ڕۆژاوای ھیندستان دەڕوێت. ھەروەھا لەھەر ژینگەیەکی تری زەوی دەڕوێت، ئەگەر بێت و لە پلەی گەرمیی نێوان ٢٠ پلەی سلیلیزی بۆ ٣٠ پلەی سلیلیزی بێت لەگەڵ لێزمە بارانی بەردەوام. جووتیارەکان بەرەکان کۆدەکەنەوە و تاوەکو ب ...\nپاڵەوانە وریاکە: پاڵەوانە زۆر بەھێزە ..\nژیانەکەی ترم وەک دوژمنێک: ھەموو ڕێگاک ..


کۆدی هەواڵ: 3478\nڕێکەوتی بڵاوکردنەوە: 17:01 - 2021/09/25\nبەشی تورکیا- رۆمانێکی نوێی سەڵاحەدین دەمیرتاش، هاوسەرۆکی پێشووتری پارتی دیموکراتی گەلان رۆژی شەممەی داهاتوو دەخرێتە بازاڕەوە.\nبەپێی هەواڵی کوردپرێس، سەڵاحەدین دەمیرتاش ئەو رۆمانەی لە ماوەی بڵاوبوونەوەی کۆرۆنا لە زیندانی ئەدیرنەی تورکیا نووسیوە. ناونیشانی رۆمانەکە "ئەفسوون" ە و لەلایەن دەزگای "دیپنۆت"ەوە چاپ کراوە.\nدەمیرتاش کە نزیکەی پێنج ساڵە لە زیندانە، تاوەکوو ئێستا لە زینداندا سێ کتێبی بە ناونیشانەکانی "لەیلان"، "دەوران" و "سەهەر" بەچاپ گەیاندووە.\nیەکەمین کتێبی دەمیرتاش لە زینداندا کە بە ناونیشانی "سەهەر" نووسی، لە لیستی ئەو کتێبانەدایە کە زۆرترین فرۆشیان هەیە و وەرگێردراوەتە سەر 14 زمان.\nدەمیرتاش چەندین وێنەیشی کێشاوە و لە رێگەی تۆڕە کۆمەڵایەتییەکانەوە بڵاوی کردوونەتەوە.